
转讜住驻讜转



谞砖讬诐 诇爪讗转 诇驻谞讬 讛诪讟讛. 讚讻讬讜谉 讚砖注转 爪注专 讛讜讗 诇讬讻讗 诇诪讬讞砖 诇讛专讛讜专 讜讘讬专讜砖诇诪讬 驻诇讬讙讬 讗讬讻讗 诇诪讗谉 讚讗诪专 诇驻谞讬 讛诪讟讛 诇驻讬 砖讙专诪讜 诪讬转讛 诇注讜诇诐 讜讗讬转 讚谞讛讙讜 诇讗讞专 讛诪讟讛 讜讗谞砖讬诐 诇驻谞讬 讛诪讟讛 诇驻讬 砖讙谞讗讬 诇讘谞讜转 讬砖专讗诇 砖讬住转讻诇讜 讘讛谉 讗谞砖讬诐: 砖砖讛讗 诪诇讻讜转 讜讻讜'. 讗祝 注诇 讙讘 讚讚专砖讬谞谉 (诪讚专砖 专讘讛 驻专砖转 讜讬砖诇讞) 讜诪诇讻讬诐 诪诪讱 讬爪讗讜 讝讛 砖讗讜诇 讜讗讬砖 讘讜砖转 诪''诪 讛讬讛 讬讻讜诇 诇讛转拽讬讬诐 讘诪拽讜诐 讗讞专 讜诇讗 讛讬讛 诇讜 诇砖讛讜转 诪诇讻讜转 讘讬转 讚讜讚 砖谞诪砖讞 讻讘专 注诇 驻讬 谞讘讬讗: 砖转讬 砖谞讬诐 讜诪讞爪讛. 驻讬' 讘拽讜谞讟专住 砖诪诇讻讜转 讬砖专讗诇 讛讬转讛 讘讟诇讛 讞诪砖 砖谞讛 讘讬谉 诪讬转转 砖讗讜诇 诇诪诇讻讜转 讗讬砖 讘讜砖转 讘' 砖谞讬诐 讜诪讞爪讛 讛讬讬谞讜 砖转讬 砖谞讬诐 诪诪诇讻讜转 讗讬砖 讘讜砖转 讜诪讞爪讛 讘讬谉 诪讬转转 讗讬砖 讘讜砖转 诇诪诇讻讜转 讚讜讚 讜诇讗 谞讛讬专讗 讞讚讗 讚诇诪讛 谞注谞砖 注诇 讗讜转讛 讞爪讬 砖谞讛 讚讘讬谉 诪讬转转 讗讬砖 讘讜砖转 诇诪诇讻讜转 讚讜讚 讛诇讗 拽讜讚诐 诪讬转转讜 讞讝专 讗讘谞专 讜谞转讗诪抓 诇讛诪诇讬讱 讗转 讚讜讚 讻讚讻转讬讘 (砖诪讜讗诇 讘 讙) 讜讬砖诇讞 讗讘谞专 诪诇讗讻讬诐 讗诇 讚讜讚 讜讙讜' 讜注讜讚 讚讻讬讜谉 讚讞诪砖 砖谞讬诐 注诪讚讜 讘诇讗 诪诇讱 讜诇讗 讛诪诇讬讻讜 讗转 讚讜讚 讗''讻 诇诪讛 谞注谞砖 讗讘谞专 讘诪讛 砖谞转讞讝拽 讗讞专讬 讻谉 诇讛诪诇讬讱 讗讬砖 讘讜砖转 讜谞专讗讛 诇讬 讗讬驻讻讗 讚讗讜转讛 讞爪讬 砖谞讛 讛讬转讛 讘讬谉 诪讬转转 砖讗讜诇 诇诪诇讻讜转 讗讬砖 讘讜砖转 讜讘讗讜转诐 讛讬诪讬诐 谞转讞讝拽 讗讘谞专 讜讚讘专 诇讻诇 讬砖专讗诇 诇讛诪诇讬讱 讗讬砖 讘讜砖转 注讚 砖讛诪诇讬讻讜 诇住讜祝 讗讜转讛 讞爪讬 砖谞讛 讜诪砖诪转 讗讬砖 讘讜砖转 讛讬转讛 诪诇讻讜转 讬砖专讗诇 讘讟诇讛 讞诪砖 砖谞讬诐 注讚 砖诪诇讱 讚讜讚 谞诪爪讗讜 讝' 砖谞讬诐 讜诪讞爪讛 砖诪诇讱 讚讜讚 讘讞讘专讜谉 讻讚讻转讬讘 讘讛讚讬讗 讗注''讙 讚讘讗讬讚讱 拽专讗 诇讗 讞砖讬讘 专拽 讝' 砖谞讬诐 讛讬讬谞讜 诇驻讬 砖谞爪讟专注 讻讚讗诪专讬谞谉 讘讞诇拽 (诇拽诪谉 讚祝 拽讝.) 讜讛讗 讚诇讗 讞砖讬讘 讞爪讬 砖谞讛 讝讗转 讘讞砖讘讜谉 讘讟讜诇 诪诇讻讜转 讬砖专讗诇 (讘讞诇拽) 讛讬讬谞讜 诇驻讬 砖诇讗 讛讬转讛 住诪讜讱 诇讛' 砖谞讬诐 讜诇讗 讛讬讛 讛讘讟讜诇 讬讞讚:

专讘讬谞讜 讞谞谞讗诇

讜讗转 注诇讬转 注诇 讻讜诇谞讛 讝讛 驻诇讟讬 讘谉 诇讬砖. 砖拽专 讛讞谉 讝讛 讬讜住祝 讜讛讘诇 讛讬讜驻讬 讝讛 讘讜注讝 讗砖讛 讬专讗转 讛' [讛讬讗] 转转讛诇诇 讝讛 驻诇讟讬 讚"讗 砖拽专 讛讞谉 讝讛 讚讜专讜 砖诇 诪砖讛. 讛讘诇 讛讬讜驻讬 讝讛 讚讜专讜 砖诇 讬讛讜砖注. 讗砖讛 讬专讗转 讛' 讛讬讗 转转讛诇诇 讝讛 讚讜专讜 砖诇 专' 讬讛讜讚讛 讘专' 讗诇注讗讬 砖讛讬讜 砖砖讛 转诇诪讬讚讬诐 诪转注讟驻讬谉 讘讟诇讬转 讗讞转 讜注讜住拽讬谉 讘转讜专讛:



诪转 诇讜 诪转 讗讬谞讜 讬讜爪讗 诪驻转讞 驻诇讟专讬谉 砖诇讜. 专' 讬讛讜讚讛 讗讜诪专 讗诐 专讜爪讛 诇爪讗转 讗讞专讬 讛诪讟讛 讻讚专讱 砖讬爪讗 讚讜讚 讗讞专讬 诪讟转讜 砖诇 讗讘谞专 讬讜爪讗:



转"专 诪拽讜诐 砖谞讛讙讜 讛谞砖讬诐 诇爪讗转 讗讞专讬 讛诪讟讛 讬讜爪讗讜转 诇驻谞讬 讛诪讟讛 讬讜爪讗讜转 专' 讬讛讜讚讛 讗讜诪专 诇注讜诇诐 讛谞砖讬诐 诇驻谞讬 讛诪讟讛 砖谞讗诪专 讜讛诪诇讱 讚讜讚 讛讜诇讱 讗讞专讬 讛诪讟讛 讻讜'. 讗诪专 专讘 诪驻谞讬 诪讛 谞注谞砖 讗讘谞专 砖讛讬讛 诇讜 诇诪讞讜转 讘砖讗讜诇 讜诇讗 诪讬讞讛 讜讗诪专讬谞谉 讘讙诪' 讘住讜祝 谞讙诪专 讛讚讬谉 讘讜专 讜住讬专讛 讙专诪讜 诇讜 诇讗讘谞专 砖讬讛专讙 讻讜'. 讜驻讬专讜砖讜 驻讬专砖讜 讘讬专讜砖诇诪讬 讘诪住讻转 住讜讟讛 讘驻专拽 讗'. 专讘 谞讞诪谉 讘专 讬爪讞拽 讗诪专 诪讬讞讛. 讜诪驻谞讬 诪讛 谞注谞砖 诪驻谞讬 砖注讬讻讘 诪诇讻讜转 讘讬转 讚讜讚 砖谞转讬诐 讜诪讞爪讛:



讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛拽专拽注 讜讛讜讗 注诇 讛讚专讙砖:



讬专讜砖诇诪讬 讚专讙砖 讬砖 讘讜 诪砖讜诐 讻驻讬讬转 讛诪讟讛 [住驻住诇 讗讬谉 讘讜 诪砖讜诐 讻驻讬讬转 讛诪讟讛]. 讛诪诇讱 讗讬谞讜 讞讬讬讘 讘讻驻讬讬转 讛诪讟讛 [讻讛谉 讙讚讜诇 讞讬讬讘 讘讻驻讬讬转 讛诪讟讛. 转谞讬 讛讛住驻讚 讜讻诇 讛注讜住拽讬谉 讘讛住驻讚 诪驻住讬拽讬谉 诇拽"砖 讜讗讬谉 诪驻住讬拽讬谉 诇转驻诇讛 诪注砖讛 讛讬讛 讜讛驻住讬拽讜 专讘讜转讬谞讜 诇拽"砖 讜诇转驻诇讛]. 诪讗讬 讚专讙砖 注专住讗 讚爪诇讗. 驻讬' 诪讟讛 砖诇 注讜专讜转. 讚专讙砖 诪转讬专 拽专讘讬讟讬讜 讜谞讜驻诇 诪讗诇讬讜:





讛诪讗讬专讬

诇注讜诇诐 转讛讗 讻诇 诪讞砖讘转讜 砖诇 讗讚诐 诇注住讜拽 讘转讜专讛 讜讗诇 讬诪谞注讜讛讜 诇讗 讟专讚转 诪诇讞诪讜转 讜诇讗 诪讘讜讻转 讛注讜谞讬 讜讛讚讜讞拽 讜砖讗专 讛住讘讜转 讛诪讜谞注讜转 讜讻诇 砖诪拽讬讬诪讛 诪转讜讱 讛讟专讚讛 砖讻专讜 讻驻讜诇 讜诪讻讜驻诇 讗诪专讜 注诇讬讜 注诇 讞讝拽讬讛讜 砖讛讬讛 讞讜讙专 讞专讘讜 转诪讬讚 诇诪诇讞诪讜转 讜讛讬讛 转讜诇讛 讗讜转讛 注诇 驻转讞 讘讬转 诪讚专砖 讜讗讜诪专 讻诇 诪讬 砖讗讬谞讜 注讜住拽 讘转讜专讛 讬讚拽专 讘讞专讘 讝讛 注讚 砖诪诇讗讛 讛讗专抓 讚注讛 注讚 砖讗祝 讛转谞讜拽讜转 砖讘讛诐 讛讬讜 讘拽讬讗讬诐 讘转诇诪讜讚诐 讜谞转谉 诇讜 讛砖诐 砖讻专讜 讜谞爪讞 讗转 诪诇讞诪讜转讬讜 讘诇讗 讞专讘 讜讘诇讗 讞谞讬转 讚专讱 爪讞讜转 讗诪专讜 讜讞讘诇 注讜诇 诪驻谞讬 砖诪谉 讞讜讘诇 注讜诇 砖诇 住谞讞专讬讘 诪驻谞讬 砖诪谞讜 砖诇 讞讝拽讬讛讜 砖讛讬讛 讚讜诇拽 诇讘转讬 讻谞住讬讜转 讜讘转讬 诪讚专砖讜转 讜讻谉 讗诪专讜 注诇 讚讜专讜 砖诇 专' 讬讛讜讚讛 讘专' 讗讬诇注讬 砖讛讬讜 砖砖讛 转诇诪讬讚讬诐 诪转注讟驻讬诐 讘讟诇讬转 讗讞转 诪专讜讘 讚讞拽诐 讜注讜住拽讬诐 讘转讜专讛 讜讻诇 讛诪拽讬讬诪讛 诪注讜谞讬 住讜驻讜 诇拽讬讬诪讛 诪转讜讱 注讜砖专:



讛诪砖谞讛 讛砖诇讬砖讬转 讜讛讻讜讜谞讛 讘讛 讘注谞讬谞讬 讛讞诇拽 讛砖谞讬 讙诐 讻谉 诪转 诇讜 诪转 驻讬专讜砖 诇诪诇讱 讗讬谞讜 讬讜爪讗 诪驻转讞 驻诇讟专讬谉 砖诇讜 专' 讬讛讜讚讛 讗讜诪专 讗诐 专爪讛 诇爪讗转 讗讞专 讛诪讟讛 讬讜爪讗 砖讻谉 诪爪讬谞讜 讘讚讜讚 砖讬爪讗 讗讞专 诪讟转讜 砖诇 讗讘谞专 砖讛讬讛 讞讻诐 讜讛讻诇 讻拽专讜讘讬讜 讜讗诪专讜 诇讗 讛讬讛 讛讚讘专 讗诇讗 诇驻讬讬住 讗转 讛注诐 诇讛讘讬谉 诪转讜讱 讛谞讛讙转讜 砖诇讗 谞讛专讙 讘专爪讜谞讜 讜讻谉 讛诇讻讛 讜讻砖诪讘专讬谉 讗讜转讜 住注讜讚讛 专讗砖讜谞讛 砖讗祝 讛讜讗 讞讬讬讘 讘讻诇 讚讬谞讬 讗讘诇讜转 讻诇 讛注诐 诪住讜讘讬谉 注诇 讛拽专拽注 讜讛讜讗 诪讬住讘 注诇 讛讚专讙砖 讜讘讙诪' 讬转讘讗专 注谞讬谉 讚专讙砖 砖讗讬谉 诇讛 讻专注讬诐 诇诪注诇讛 诪谉 讛住专讜讙 讻注讬谉 诪讟讛 砖诇 拽专砖讬诐 讜讞转讬讻转 注讜专 诪住讜专讙转 住讘讬讘 讛讗专讻讜讘讜转 砖讘讗讜专讱 讛诪讟讛 讜砖讘专讞讘讛 讗诇讗 砖住专讜讙讜 诪转讜讻讜 讘讟讘注讜转 讬讜爪讗讬谉 讘讗专讻讜讘讜转 讻诇驻讬 驻谞讬诐 讜诇讗 诪讙讘 讛讗专讻讜讘讜转 讻砖讗专 讛诪讟讜转 讜讗讚诐 讬讜砖讘 注诇 讛注讜专 讜讻谉 讛诇讻讛:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



诪拽讜诐 砖谞讛讙讜 谞砖讬诐 诇诇讜讜转 讗转 讛诪转 注讜砖讜转 讜讬讜爪讗讜转 讘讬谉 诇驻谞讬 讛诪讟讛 讘讬谉 诇讗讞专 讛诪讟讛 讻驻讬 诪讛 砖谞讛讜讙 讘讬讚谉 讜讗讬谉 诪讜讞讬谉 讘讬讚谉 讜驻讬专砖讜 讘转诇诪讜讚 讛诪注专讘 讗诐 诇驻谞讬 讛诪讟讛 讛讜诇讻讜转 砖讛谉 讙专诪讜 砖讜讞讛 诇注讜诇诐 讜讗诐 诇讗讞专 讛诪讟讛 讛讜诇讻讜转 诪砖讜诐 爪谞讬注讜转:



讻诇 砖讬砖 讘讬讚讜 诇诪讞讜转 注诇 注讜砖讛 讛注讘讬专讛 讜讗讬谞讜 诪讜讞讛 讛讜讗 谞注谞砖 注诇讬讛 讚专讱 讛注专讛 讗诪专讜 诪驻谞讬 诪讛 谞注谞砖 讗讘谞专 诪驻谞讬 砖讛讬讛 诇讜 诇诪讞讜转 讘砖讗讜诇 讘讛专讬讙转 讻讛谞讬诐 砖讘谞讜讘 讜诇讗 诪讬讞讛:



讛讗讘诇 讞讬讬讘 讘讻驻讬讬转 讛诪讟讛 讜诇讗 诪讟转讜 讘诇讘讚 讗诇讗 讻诇 诪讟讜转 砖讬砖 诇讜 讘转讜讱 讘讬转讜 讜诪"诪 诪讟讛 砖讗讬谞讛 注讜诪讚转 诇砖讻讬讘讛 讗诇讗 砖诪讬讜讞讚转 诇讻诇讬诐 讜讻讬讜爪讗 讘讛诐 讗注"驻 砖诇驻注诪讬诐 讛讜讗 砖讜讻讘 注诇讬讛 讗讬谉 爪专讬讱 诇讻驻讜转讛 讜讻谉 诪讟讛 砖讗讬谞讛 注讜诪讚转 诇讻诇讜诐 讗诇讗 讚专讱 谞讞砖 砖诪谞讬讞讬谉 诪讟讛 诪讜爪注转 诇注讜诇诐 讜拽讜专讬谉 诇讛 注专住讗 讚讙讚讗 讗讬谉 爪专讬讱 诇讻驻讜转讛 讜讚专讙砖 讝讛 砖讛讝讻专谞讜 讗讬谞讜 爪专讬讱 诇讻驻讜转讜 讗诇讗 讝讜拽驻讛 讜讛讜讗 砖讜讻讘 注诇 诪讟讛 讗讞专转 讻驻讜讬讛 讗讜 注诇 讙讘讬 拽专拽注 诇讚注转 拽爪转诐 讗讜 诪转讬专 拽专讘讜讟讬讜 专"诇 住讬专讜讙讬讜 讜讛讜讗 谞讜驻诇 诪讗讬诇讬讜 专"诇 讗讜转讜 讛注讜专 讜砖讜讻讘 诇讜 注诇讬讜 砖讗诐 讛讜讗 讻讜驻讛讜 讘诇讗 讛转专转 拽砖专讬讜 讬转拽诇拽诇讜 驻谞讬 讛注讜专 讘诇讞诇讜讞 讛拽专拽注 讗讞专 砖讗讬谉 诇讛 讻专注讬诐 诇诪注诇讛 诪谉 讛住专讜讙 诪讟讛 砖讬砖 讘讗专讻讜讘讜转 砖讘专讞讘讛 谞拽诇讬讟讬谉 讬讜爪讗讬诐 讜讛诐 注诪讜讚讬诐 讚拽讬诐 诇驻专讜砖 讛讻讬诇讛 注诇讬讛诐 讜讗诐 讻讜驻讬谉 讗讜转讛 讗讬谉 讗讜转谉 讛谞拽诇讬讟讬谉 住讜讘诇讬谉 诪砖拽诇 讛诪讟讛 诪转讜讱 讚拽讜转诐 讝讜拽驻讜 讜讛讜讗 砖讜讻讘 注诇 诪讟讛 讗讞专转 讻驻讜讬讛 讜讚讬讜 讗讜 注诇 讙讘讬 拽专拽注 诇讚注转 拽爪转 讻诪讜 砖讘讬讗专谞讜 讘诪拽讜诪讜:





讬讚 专诪"讛

讗诪专 专' 讬讜讞谞谉 转拽驻讜 砖诇 讬讜住祝 注谞讜转谞讜转讜 砖诇 讘注讝 讚讘专 砖注砖讛 讬讜住祝 讻砖讛注讬专 讻诇 转拽驻讜 讜谞转讙讘专 注诇 讬爪专讜 注砖讗讜 讘讜注讝 讘注谞讜转谞讜转 讜诇讗 讛讜爪专讱 诇讛注讬专 讻诇 转拽驻讜 讘讚讘专 讗诇讗 讻讗讚诐 砖注讜砖讛 讚讘专 拽诇 诇驻讬 转讜诪讜 讚讗诇讜 讬讜住祝 诪注讬拽专讗 诇讚讘专 注讘讬专讛 谞转讻讜讜谉 讜讗诇讜 讘讜注讝 讗注"驻 砖谞转拽砖讛 讜谞注砖讛 讻专讗砖讬 诇驻转讜转 诇讗 谞转讻讜讜谉 诇讚讘专 注讘讬专讛. 转拽驻讜 砖诇 讘讜注讝 注谞讜转谞讜转讜 砖诇 驻诇讟讬 讘谉 诇讬砖 讚讗诇讜 讘讜注讝 谞转拽砖讛 讜讗诇讜 驻诇讟讬 讘谉 诇讬砖 讛讜讬讗 讚诪讬讗 注诇讬讛 讻讬 拽拽讗 讞讬讜专讗 讜讗讬转 讚讗诪专讬 讚讗诇讜 讘讜注讝 讞讚讗 砖注转讗 讜讗诇讜 驻诇讟讬 砖谞讬诐 专讘讜转 讜诇讗讜 诪讬诇转讗 讛讬讗 讚诪讗谉 诇讬诪讗 诇谉 讚讗诇讜 讛讜讛 诪转专诪讬讗 诇讬讛 诇讘讜注讝 砖谞讬诐 专讘讜转 讚诇讗 讛讜讛 讻讘讬砖 讬爪专讬讛: 



砖拽专 讛讞谉 讝讛 讚讜专讜 砖诇 诪砖讛. 讜讛讘诇 讛讬讜驻讬 讝讛 讚讜专讜 砖诇 讬讛讜砖注. 讗砖讛 讬专讗转 讛' 讛讬讗 转转讛诇诇 讝讛 讚讜专讜 砖诇 讞讝拽讬讛' 讜讻讜诇谉 注住拽讜 讘转讜专讛 讛专讘讛 讗诇讗 砖讚讜专讜 砖诇 讞讝拽讬讛 讙讚讜诇 诪讛谉 砖讛专讬 讘讚拽讜 诪讚谉 讜注讚 讘讗专 砖讘注 讜诇讗 诪爪讗讜 注诐 讛讗专抓 讻讚诪驻专砖 讘驻专拽 讞诇拽:



诪转谞讬' 诪转 诇讜 诪转 讗讬谞讜 讬讜爪讗 诪驻转讞 驻诇讟专讬谉 砖诇讜. 转"专 诪拽讜诐 砖谞讛讙讜 讜讻讜' 专' 讬讛讜讚讛 讗讜诪专 诇注讜诇诐 谞砖讬诐 诇驻谞讬 讛诪讟讛 讛谉 讬讜爪讗讜转 砖讻谉 诪爪讬谞讜 讘讚讜讚 砖讬爪讗 讗讞专 诪讟转讜 砖诇 讗讘谞专 讜讗住"讚 谞砖讬诐 诇讗讞专 讛诪讟讛 讛谉 讬讜爪讗讜转 讚讜讚 诪讗讬 讘注讬 讛转诐 讜注诇 讻专讞讱 讻讬讜谉 讚讗砖讻讞谉 专讗讬讛 诪拽专讗 讚谞砖讬诐 诇驻谞讬 讛诪讟讛 讛讬讜 讬讜爪讗讜转 讗讬谉 诇谞讜 诇讬诇讱 讗讞专 诪谞讛讙 讗讞专 讗诪专讜 诇讜 诇讗 讛讬讛 讛讚讘专 讗诇讗 诇驻讬讬住 讻讚诪驻专砖 讜讗讝讬诇 讜讗讬谉 诇讱 诇讛讜讻讬讞 诪讻讗谉 讗诐 诇讗讞专 讛诪讟讛 讗讬 诇驻谞讬 讛诪讟讛 讚讬"诇 谞砖讬诐 讗讞专 讛诪讟讛 讜讛讗 拽诪"诇 砖讛讬讛 讛讜诇讱 讙诐 讘讬谉 讛谞砖讬诐 讻讚讬 砖讬专讗讜 讗讜转讜 讜讬转驻讬讬住讜: 



讚专砖 专讘讗 讻转讬讘 诇讛讻专讜转 讗转 讚讜讚 讜拽专讬谞谉 诇讛讘专讜转 诪转讞讬诇讛 讘讗讜 诇讛讻专讬转讜 讻诇讜诪专 诇讛专讙讜 诇驻讬 砖讛讬讜 住讘讜专讬谉 砖诪讗转讜 讛讬转讛 诇讛诪讬转 讗转 讗讘谞专 讻讬讜谉 砖讬讚注讜 讻讬 诇讗 讛讬转讛 诪讗转讜 讘讗讜 诇讛讘专讜转讜:



讗诪专 专讘 讬讛讜讚讛 讗诪专 专讘 诪驻谞讬 诪讛 谞注谞砖 讗讘谞专 诪驻谞讬 砖讛讬讛 诇讜 诇诪讞讜转 讘砖讗讜诇 讻砖讛专讙 讗转 谞讜讘 注讬专 讛讻讛谞讬诐 讜诇讗 诪讬讞讛 专"讬 讗诪专 诪讬讞讛 讜诇讗 谞注谞讛 诪讗谉 讚讗诪专 诇讗 谞注谞讛 讚专讬砖 诇讛讗讬 拽专讗 讛讻讬 讬讚讬讱 诇讗 讗住讜专讜转 诪讻讚讬 讬讚讬讱 诇讗 讗住讜专讜转 诪讗讬 讟注诪讗 诇讗 诪讞讬转 讜讻讜' 讜诪"讚 诪讬讞讛 讚专讬砖 诇讬讛 讛讻讬 诪讻讚讬 诪讞讜讬讬 诪讞讬转 讜诇讗 讛讬讬转 讻讗讚诐 砖讬讚讬讜 讗住讜专讜转 讜讗讬谉 讘讜 讬讻讜诇转 诇诪讞讜转 讛讬讗讱 讻谞驻诇 诇驻谞讬 讘谞讬 注讜诇讛 谞驻诇转. 讜诪拽砖讬谞谉 讜诇诪"讚 诪讬讞讛 诪"讟 讗讬注谞砖. 讗诪专 专讘 谞讞诪谉 讘专 讬爪讞拽 诪驻谞讬 砖砖讬讛讗 诪诇讻讜转 讘讬转 讚讜讚 砖转讬 砖谞讬诐 讜诪讞爪讛 讗讞专 诪讬转转讜 砖诇 砖讗讜诇 注诇 讬讚讬 砖讛诪诇讬讱 讗转 讗讬砖 讘砖转 砖诪砖诪转 砖讗讜诇 诪诇讱 讚讜讚 讘讞讘专讜谉 砖讘注 砖谞讬诐 讜砖砖讛 讞讚砖讬诐 讻讚诪驻专砖 讘拽专讗 讬爪讗 诪讛谉 讛' 砖谞讬诐 砖讘讬谉 诪讬转转 砖讗讜诇 诇诪诇讻讜转 讗讬砖 讘砖转 砖讛讬转讛 诪诇讻讜转 讬砖专讗诇 讘讟诇讛 讻讚诪驻专砖 讘住讚专 注讜诇诐 谞砖转讬讬专讜 砖转讬 砖谞讬诐 讜诪讞爪讛 诪转讞讬诇转 诪诇讻讜转 讗讬砖 讘砖转 讜注讚 砖注讛 砖诪诇讱 讚讜讚 注诇 讬砖专讗诇:



驻讬住拽讗 讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛讗专抓 讻讗讘诇讬诐 诪驻谞讬 讻讘讜讚讜 讜讛讜讗 诪住讘 注诇 讛讚专讙砖. 讬专讜砖诇诪讬 讚专讙砖 讬砖 讘讜 诪砖讜诐 讻驻讬讬转 讛诪讟讛 讛诪诇讱 讗讬谞讜 讞讬讬讘 讘讻驻讬讬转 讛诪讟讛. 



诪讗讬 讚专讙砖 讗诪专 注讜诇讗 注专住讗 讚讙讚讗 谞讜讛讙讬谉 讛讬讜 诇讛谞讬讞 诪讟讛 诇诪讝诇 讛讘讬转 讜诇讗 讛讬讜 诪砖转诪砖讬谉 讘讛 讻诇诇 讜讚讜诪讛 诇讜 讛注讜专讻讬诐 诇讙讚 砖诇讞谉 (讬砖注讬讛 住"讛) 讗诇讗 诪讬讛讜 讛转诐 拽讗 诪讬讬专讬 拽专讗 讘讛谞讱 讚诪讬讻讜讜谞讬 诇砖讜诐 注讘讜讚讛 讗讘诇 讛讻讗 诇住讬诪谞讗 讟讘讗 讘注诇诪讗 注讘讚讬 诇讬讛. 讗诪专讬 诇讬讛 专讘谞谉 诇注讜诇讗 诪讬 讗讬讻讗 诪讬讚讬 讚注讚 讛砖转讗 诇讗 讗讜转讬讘谞讬讛 讗注专住讗 讚讙讚讗 讜讛砖转讗 讘注讬谞谉 诇讗讜转讜讘讬讛 注诇讛 诪讛讬讻讗 转讬驻讜拽 诇谉 讜讚讞讬谞谉 诪讗讬 拽讜砖讬讗 诪讬讚讬 讚讛讜讛 讗讗讻讬诇讛 讜砖转讬讬讛 讚注讚 讛讗讬讚谞讗 诇讗 讗讜讻诇讬谞讬讛 诪讚讬诇谉 讜诇讗 讗砖拽讬谞讬讛 讜讛砖转讗 讚讛讜讬 讗讘诇 拽讗 诪讜讻诇讬谞谉 诇讬讛 诪讚讬诇谉 讙讘讬 讛住讬讘讛 谞诪讬 诪讜转讘讬 诇讬讛 讗注专住讗 讚诇讗 讛讜讛 专讙讬诇 诇诪讬住讘 注诇讬讛 注讚 讛砖转讗. 讗诇讗 讗讬 拽砖讬讗 讗讛讗 讚注讜诇讗 讛讗 拽砖讬讗 讚转谞讬讗 讙讘讬 讛讬诇讻讜转 讗讘诇 讚专讙砖 讗讬谞讜 爪专讬讱 诇讻驻讜转讜 讗诇讗 讝讜拽驻讜 注诇 讚讜驻谉 讻专注讬讜 讜讗专讻讜讘讜转讬讜 讜讗讬 住"讚 讚专讙砖 注专住讗 讚讙讚讗 诪讟讛 诪注诇讬转讗 讛讬讗 讜讗诪讗讬 讗讬谞讜 爪专讬讱 诇讻驻讜转讜 讗讬 诪砖讜诐 讚诇讗 专讙讬诇 诇诪讙谞讗 注讬诇讜讛 讜讛转谞讬讗 讛讻讜驻讛 讗转 诪讟转讜 讻诇讜诪专 诪讬 砖讞讬讬讘 讘讻驻讬讬转 诪讟转讜 诇讗 诪讟转讜 讘诇讘讚 讛讜讗 讻讜驻讛 讗诇讗 讻诇 诪讟讜转 砖讬砖 诇讜 讘转讜讱 讘讬转讜 讜讚讞讬谞谉 诪讗讬 拽讜砖讬讗 讚讬诇诪讗 诪砖讜诐 讟注诪讗 讚诪讟讛 讛诪讬讜讞讚转 诇讻诇讬诐 讘诇讘讚 讚拽转谞讬 诪讟讛 讛诪讬讜讞讚转 诇讻诇讬诐 讗讬谞讜 爪专讬讱 诇讻驻讜转讛 讛转诐 讟注诪讗 诪讗讬 诪砖讜诐 讚讗讬谞讛 注砖讜讬讛 诇砖讻讬讘讛 [讜讻"转] 讗讬 讛讻讬 诪讗讬 砖谞讗 诪讟讛 讛诪讬讜讞讚转 诇讻诇讬诐 讚诇讗 讘注讬讗 讝拽讬驻讛 讜诪"砖 讚专讙砖 讚讘注讬 讝拽讬驻讛 诪讟讛 讻讬讜谉 讚诪讬讜讞讚转 诇讻诇讬诐 讜讬砖 讻诇讬诐 注诇讬讛 讛讻诇讬诐 诪注讬讚讬谉 注诇讬讛 讚诇讗讜 诇砖讻讬讘讛 拽讬讬诪讗 讜讗讬谞讜 爪专讬讱 诇讝拽驻讛 讚专讙砖 砖讗讬谉 注诇讬讜 讻诇讜诐 讗注"驻 砖讗讬谞讜 注讜诪讚 诇砖讻讬讘讛 讜讗讬谉 爪专讬讱 诇讻驻讜转讜 爪专讬讱 诇讝拽驻讜 诪驻谞讬 诪专讗讬转 讛注讬谉. 讗诇讗 讗讬 拽砖讬讗 讗讚注讜诇讗 讛讗 拽砖讬讗 专砖讘"讙 讗讜诪专 讚专讙讬砖 诪转讬专 拽专讘讬讟讬讜 诇讜诇讗讜转讬讜 讜讛讜讗 谞讜驻诇 诪讗诇讬讜 讜讗讬 住"讚 讚专讙砖 注专住讗 讚讙讚讗 拽专讘讬讟讬谉 诪讬 讗讬转 诇讬讛 讜讛诇讗 砖诇 谞住专讬诐 讛讜讗 注砖讜讬 讜讛谉 诪住讜诪专讬谉 讘讗专讜讻讜转 讛诪讟讛 讜讗讬谉 爪专讬讱 诇讜诇讗讜转 讜讗讬讚讞讬讗 诇讛 讛讗 讚注讜诇讗 讜讗住拽讗 专讘讬谉 诪砖诪讬讛 讚专讘 转讞诇讬驻讗 讘专 诪注专讘讗 讚砖讻讬讞 讘砖讜拽讗 讚讙诇讚讗讬 讜讬讚注 讚拽专讜 诇讬讛 诇注专住讗 讚爪诇讗 讚专讙砖 讜讛讬讗 诪讟讛 砖诇 注讜专 讬砖 砖转讜诇讬谉 专爪讜注讜转 讘砖驻转 讛注讜专 住讘讬讘 讜讻砖专讜爪讬谉 诇谞讟讜转讜 注讜谞讘讬谉 讛专爪讜注讜转 讘讗专讜讻讜转 讛诪讟讛 讜讻砖诪转讬专讬谉 讗讜转谉 讛讜讗 谞讜驻诇 诪讗诇讬讜 讜讬砖 砖注讜砖讬谉 谞拽讘讬谉 讘砖驻转 讛注讜专 住讘讬讘 住讘讬讘 讜讻讜专讻讬谉 专爪讜注讜转 讘讗专讜讻讜转 讛诪讟讛 讜诪讘讬讗讬谉 讗转 讛专爪讜注讜转 讘谞拽讘讬谉 讜讞住讬谉 诇讻驻讜转讜 讻讚讬 砖诇讗 讬转拽诇拽诇 讛注讜专 讘诇讞诇讜讞讬转 讛拽专拽注 讜拽讗诪专 转谞讗 拽诪讗 讗讬谞讜 爪专讬讱 诇讻驻讜转讜 讗诇讗 讝讜拽驻讜 讻讚驻专讬砖讬转 讜拽讗诪专 专砖讘"讙 诪转讬专 讗转 拽专讘讬讟讬讜 讜讛讜讗 谞讜驻诇 诪讗诇讬讜. 讗讬转诪专 谞诪讬 讚讚专讙砖 注专住讗 讚爪诇讗 讛讜讗 讚讗讬转 诇讬讛 诇讜诇讗讜转 讗"专 讬专诪讬讛 讚专讙砖 住讬专讜讙讜 诪转讜讻讜 讬"讗 砖讬砖 谞拽讘讬诐 讘讗专讻讜讘讜转讬讜 讜转讜讞讘讬谉 讘讛谉 专讗砖讬 讛专爪讜注讜转 讛转诇讜讬讜转 讘注讜专 讜注讜谞讘讬谉 讜讗讬谉 诪专讻讬讘讬谉 讛专爪讜注讜转 注诇 讙讘讬 讗专讜讻讜转 讛诪讟讛. 诪讟讛 住讬专讜讙讛 诪注诇 讙讘讛 讜诪专讻讬讘讬谉 讗转 讛讞讘诇讬诐 诪讻讗谉 讜诪讻讗谉 讜讛讜讗 住专讜讙 讜诪专讗讬谉 诇谞讜 讛讚讘专讬诐 讚讘诪讟讛 砖诇 讞讘诇讬诐 拽讗 诪讬讬专讬 砖诪住专讙讬谉 讗讜转讛 砖转讬 讜注专讘 讻讚诪驻专砖 讘诪讜注讚 拽讟谉 (讬'.) 讜讛讻讬 诪住转讘专 诪讚拽讗诪专讬' 讚专讙砖 注专住讗 讚爪诇讗 讚讛讬讬谞讜 诪讟讛 砖诇 注讜专 诪讻诇诇 讚诪讟讛 住转诪讗 诇讗讜 砖诇 注讜专 讛讬讗 讜讬"诪 注专住讗 讚爪诇讗 诪讟讛 砖讬砖 诇讛 砖转讬 讗专讜讻讜转 讜砖转讬 拽爪专讜转 讜谞拽诇讬讟讬谉 讜住讬专讜讙 讘讗诪爪注讬转讛 讗诪专 专' 讬注拽讘 讘专 讗讬讚讬 讻讜' 讛讻讬 讗砖讻讞谉 讘谞讜住讞讬 注转讬拽讬 讚诪住讬拽 诇讛 讻专' 讬专诪讬讛 讜转讜 诇讗 诪讬讚讬 讜专讘讬谞讜 砖诇诪讛 讝"诇 讙专讬住 讛讻讗 讗讚专' 讬专诪讬讛 转讬讜讘转讗 讜讛讻讬谉 诪砖诪注 讚讙专讬住. 诪转讬讘讬 讻诇讬 注抓 诪讗讬诪转讬 诪拽讘诇讬谉 讟讜诪讗讛 讛诪讟讛 讜讛注专讬住讛 诪砖讬砖驻诐 讘注讜专 讛讚讙 讜讻讜' 讜讗讬 住"讚 诪讟讛 住讬专讜讙讛 诪注诇 讙讘讛 诇诪讛 诇讬讛 诇砖驻讜讬讛 (讻诇讜诪专) [讛诇讗] 讗讬谉 讬讜驻讬谉 谞讬讻专 砖讛专讬 诪讻讜住讜转 讛谉 转诪讬讚 讘专讗砖讬 讛讞讘诇讬诐 砖诪住讜专讙讬谉 注诇 讙讘谉 砖诇 讗专讜讻讜转 讜诪住讬拽 诇讛 讗诇讗 讛讗 讜讛讗 诪转讜讻谉 诪讟讛 讗注讜诇讬 讜讗驻讜拽讬 讘讘讝讬讬谞讬 讚专讙砖 讗注讜诇讬 讜讗驻讜拽讬 讘讗讘拽转讗 讜驻讬专讜砖讛 诪讻谞讬住 讜诪讜爪讬讗 专讗砖 讛讞讘诇 讛诪住专讙 讘谞拽讘讬诐 砖诇 讗专讜讻讜转 讚专讙砖 诪讻谞讬住 讜诪讜爪讬讗 专讗砖讬 讛专爪讜注讜转 讛转诇讜讬讜转 讘砖驻转 讛注讜专 讘诇讜诇讗讜转 讛转诇讜讗讜转 讘谞拽讘讬 讗专讻讜讘讜转讬讜:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 砖转讬 砖谞讬诐 讻讜' 讛讬讬谞讜 诇驻讬 砖谞爪讟专注 讻讚讗诪专讬谞谉 讘讞诇拽 讜讛讗 讚诇讗 讞砖讬讘 讞爪讬 砖谞讛 讝讗转 讘讞砖讘讜谉 讘讬讟讜诇 诪诇讻讜转 讬砖专讗诇 讘讞诇拽 讛讬讬谞讜 诇驻讬 讻讜' 注讻"诇 讻爪"诇 讜讗讛讱 讚住讚专 注讜诇诐 砖讛讘讬讗讜 专砖"讬 谞诪爪讗转 诪诇讻讜转 讬砖专讗诇 讘讟诇 讛' 砖谞讬诐 讻讜' 拽砖讬讗 诇讛讜 讜讛讗 讚诇讗 讞砖讬讘 讞爪讬 砖谞讛 讝讗转 讻讜' 讘讬谉 诇驻"讛 讘讬谉 诇驻讬专讜砖 讛转讜住驻讜转 讗讘诇 讘驻专拽 讞诇拽 诇讗 讛讜讝讻专 讗诇讗 讚谞爪讟专注 讞爪讬 砖谞讛 讜诇讗 讛讜讝讻专 砖诐 讻诪讛 讛讬讛 讘讬讟讜诇 诪诇讻讜转 讬砖专讗诇 讜拽"诇:





诪讛专砖"讗 - 讞讬讚讜砖讬 讗讙讚讜转

诪拽讜诐 砖谞讛讙讜 谞砖讬诐 诇爪讗转 讻讜'. 讘讬专讜砖诇诪讬 诪驻讜专砖 诪"讚 谞砖讬诐 转讞诇讛 砖讛谉 讙专诪讜 诪讬转讛 诇注讜诇诐 讜诪"讚 讛讗谞砖讬诐 转讞诇讛 诪驻谞讬 讻讘讜讚 讘谞讜转 讬砖专讗诇 砖诇讗 讬讛讜 诪讘讬讟讬谉 讘讛谉 注"讻:


讻转讬讘 诇讛讻专讜转 讜拽专讬谞谉 诇讛讘专讜转 讻讜'. 讘砖讜诐 住驻专 诇讗 诪爪讬谞谉 讻转讜讘 诇讛讻专讬转 讘讻"祝 讜注讬讬谉 讘专讚"拽:


砖讛讬讛 诇讜 诇诪讞讜转 讘砖讗讜诇 讻讜'. 驻讬专砖"讬 讘讛专讬讙转 谞讜讘 注讬专 讛讻讛谞讬诐 注讻"诇 讗讘诇 拽砖讛 诇驻讬专讜砖讜 讚讗诪专讬谞谉 住"驻 谞"讛 讘讜专 讜住讬专讛 讙专诪讜 诇讜 诇讗讘谞专 砖讬讛专讙 讜诇驻讬 驻讬专讜砖讜 讗转讬讗 讛讱 讚专砖讛 讚讛转诐 讚诇讗 讻诪讗谉 诪讛谞讬 讗诪讜专讗讬 讚讛讻讗 讜注"讻 谞专讗讛 诇驻专砖 讚讛讬讬谞讜 讛讱 讚讛讻讗 讚拽讗诪专 讚诇讗 诪讬讞讛 讛讬讬谞讜 诪讘讜专 讜诪住讬专讛 砖讛讬讛 诇讜 诇诪讞讜转 讘砖讗讜诇 讜诇讜诪专 诇讜 讻诪讛 爪讚讬拽 讛讜讗 砖诇讗 讛专讙讱 讜诇讗 诪讬讞讛 讻讜' 讻驻讬专讜砖 专砖"讬 砖诐 讜拽"诇:


讘驻讬专砖"讬 讘讚"讛 诪讻讚讬 诪讞讜讬 讻讜'. 诇讗 谞讛讙转 讘注爪诪讱 讻讗讚诐 讞砖讜讘 讻讜' 注讻"诇 讬砖 诇驻专砖讜 讙"讻 讘诇砖讜谉 讘转诪讬讛 讜讻讬 诇讗 谞讬讛讙转 注爪诪讱 讻讗讚诐 讻讜' 讗讘诇 诪"砖 砖讜讘 讗诇讗 讘讻诇 讻讞讱 讙诇讬转 讻讜' 诇讗 讬转驻专砖 讜注"讻 谞专讗讛 砖讬砖 讘讻讗谉 讛讬驻讜讱 讚讘专讬诐 讜讻爪"诇 诇讗 谞讬讛讙转 讘注爪诪讱 讗诇讗 讻讗讚诐 讞砖讜讘 讜讘讻诇 讻讞讱 讻讜' 讜讚讜"拽:


砖诐 讘讚"讛 砖转讬 砖谞讬诐 讻讜' 注讬讬谉 讘讞讚讜砖讬 讛诇讻讜转:





讞讻诪转 砖诇诪讛

专砖"讬 讘讚"讛 专' 讬讛讜讚讛 讻讜' 讗讘谞专 讜讗讬 住"讚 讛讚"讗:


讘讚"讛 注专住讗 讚爪诇讗 讻讜' 讜讗专讜讻讜转讬讜 诇诪注诇讛 讜讗"诇 专"砖 讻讜' 讻爪"诇 讜讛讚"讗:


转讜住' 讘讚"讛 谞砖讬诐 诇爪讗转 讻讜' 诇讗讞专 讛诪讟讛 讜讛讗谞砖讬诐 诇驻谞讬 讛诪讟讛 诇驻讬 砖讙谞讗讬 讻讜' 讘讛谉 讛讗谞砖讬诐 讻爪"诇:





专砖"砖

讘诪砖谞讛 砖谞讗诪专 讻讜' 讛讜诇讱 讗讞专讬 讛诪讟讛. 讻爪"诇 讜讻谉 讘讙诪专讗:



砖诐 讜讻砖诪讘专讬谉 讗讜转讜 讻讛"注 诪住讜讘讬谉 注讛"讗 讻讜'. 讘诪砖谞讬讜转 讛讙讬' 讻讗谉 住诪讜讻讬谉 讜诇注讬诇 讙讘讬 讻讛"讙 诪住讜讘讬谉. 讜谞"诇 讚讙讘讬 讻讛"讙 讙诐 讛诪讛 讗讜讻诇讬谉 讗转讜 讻讚专讱 讻诇 讛诪讘专讬谉 讚驻讬' 讛专注"讘 讘驻"讙 讚诪讜"拽 诪"讝. 讗讘诇 讘诪诇讱 诇讗 讛讬讛 讗讜讻诇讬谉 讗转讜 讚谞专讗讛 讻注讬谉 讙住讜转 讜诇讛讻讬 谞拽讬讟 住诪讜讻讬谉:



转讚"讛 谞砖讬诐. 讚讻讬讜谉 讚砖注转 爪注专 讛讜讗 讻讜'. 爪注"拽 诪住讜讻讛 专"讚 谞"讘:





讛讙讛讜转 讬注讘"抓

讙诪' 讜讗诪专 "诇讬讛". 爪"诇 诇讬. [讜注讬讬谉 讛讙讬专住讗 讘谞讚专讬诐. 讜讬"讙 讻讗谉 讜讗诪专讜 诇讬讛]:


转讜住' 讚状讛 砖转讬 讻讜' 讜诪砖诪转 讗讬砖 讘砖转 讛讬转讛 诪"讬 讘讟诇讛 讛壮 砖谞讬诐. 谞状讘 讜诇"拽 诇驻讬' 转讜住壮 诇诪讛 谞注谞砖 注诇 砖砖讛讛 讛诇讗 讙诐 讗讞"讻 讘讟诇讛 注讜讚 讞诪砖 砖谞讬诐. 讚讗讛谞讛讜 讞诪状砖 讜讚讗讬 诇讬讻讗 注诇讬讛 注讜谞砖 讚诪讗讬 讛讜讛 诇讬讛 诇诪注讘讚 讛诇讗 讻讘专 注砖讛 讗转 砖诇讜 诇讛砖转讚诇 诇讛诪诇讬讱 讗转 讚讜讚 讗诇讗 砖诇讗 讬爪讗 讛讚讘专 诇驻讜注诇 注讚 住讜祝 讞诪状砖 讗讘诇 注诇 砖转讬 砖谞讬诐 砖诪诇讱 讗讬砖 讘砖转 讜讞爪讬 砖谞讛 谞注谞砖. 砖讗诐 诇讗 讛讬讛 讗讘谞专 讙讜专诐 讛讬讜 讗讝 讻诇 讬砖专讗诇 驻讛 讗讞讚 诇讛诪诇讬讱 讗转 讚讜讚 诪讬讚 讗讞专 诪讬转转 砖讗讜诇 讜讗讞专 砖诪诇讱 讗讬砖 讘砖转 讻讘专 谞驻专讚讜 诪讚讜讚 讜谞讞诇拽讜 诇讻转讜转 讜讛讬讛 讟讜专讞 诇讞讝讜专 讜诇注砖讜转诐 讗讙讜讚讛 讗讞转. 讜诪状诪 讘讝讛 讬砖 讚讜讞拽 诇驻讬专讜砖 转讜住壮 讻讬 讗"讻 讙诐 讘讟讜诇 讛讞诪状砖 诇讗讘谞专 讬讞砖讘 讻讬 诪状诪 讘住讘转讜 谞注砖讛 讝讛 砖讛讜讗 讛讬讛 讛讙讜专诐 诪转讞诇讛:





讘谉 讬讛讜讬讚注

转旨指拽职驻旨讜止 砖讈侄诇 讘旨止注址讝, 注址谞职讜职转指谞讜旨转讜止 砖讈侄诇 驻旨址诇职讟执讬 讘旨侄谉 诇址讬执砖讈. 讛讻讜谞讛 讻讬 讗爪诇 讘讜注讝 讛讬讛 讛讬爪专 讛专注 诪讜爪讗 诇讜 诪拽讜诐 驻转讜讞 诇讚讘专 注诇 诇讘讜 诇诪讛专 诇砖讻讘 注诪讛 讘转讜专转 讬讘讜诐 讻讗砖专 讘拽砖讛 诪诪谞讜 专讜转 (专讜转 讙, 讟) 讻讬 讛讬讗 讻讘专 讟讘诇讛 讜讘讗讛 讗爪诇讜 讘讟注谞讛 讝讜 诇讬讬讘诐 讗讜转讛 讜讗祝 注诇 驻讬 砖讛讬讛 讟讜讘 诪讜拽讚诐 讘讚讘专 讝讛 注诇 讘讜注讝 注诐 讻诇 讝讛 讗诐 讛讬讛 诪拽讚讬诐 讘讜注讝 诇讬讘诐 诪讛 讘讻讱, 讛讗 讗驻讬诇讜 讘讬讘讜诐 讛讗讞讬诐 讗诐 拽讚诐 讛拽讟谉 讜讬讘诐 诪讛 砖注砖讛 注砖讜讬, 讜诇讻谉 诪爪讚 讟注谞讜转 讗诇讜 讛讬讛 拽砖讛 讛讚讘专 诇讘讜注讝 诇诪砖讜讱 注爪诪讜 诪讗讜转讛 诪注砖讛 讘讗讜转讛 讛诇讬诇讛 讜注诐 讻诇 讝讛 讻讘砖 讬爪专讜 讜讛谞讬讞 讛讚讘专 注讚 诪讞专 讻讚讬 诇注砖讜转讜 诪转讜拽谉 讛讬讟讘.
讗讘诇 讙讘讬 驻诇讟讬 诇讗 讛讬讛 诪拽讜诐 驻转讜讞 诇讬爪专 讛专注 诇讚讘专 注诪讜 诇砖讻讘 注诐 诪讬讻诇 诪讗讞专 砖讛讜讗 讬讜讚注 讚诪讬讻诇 讗住讜专讛 诇讜 砖讛讬讗 讗砖转 讗讬砖 诇讚讜讚 讛诪诇讱 注"讛 讜讙诐 讛讬讗 讬讜讚注转 讻谉 讜讘讜讚讗讬 讗诐 讛讬讛 驻诇讟讬 诪讘拽砖 诇砖讻讘 注诪讛 讞"讜 讛讬转讛 诪住专讘转 讻讬 讛讬转讛 爪讚拽转 讜讬讜讚注转 砖讛讬讗 讗砖转 讗讬砖 讜诇讗 讘讗讛 讗诇 驻诇讟讬 讗诇讗 诪驻讞讚讛 诪讗讘讬讛 讜讛讬转讛 讘讟讜讞讛 砖诇讗 讬讙注 讗讜转讜 爪讚讬拽 讘讗爪讘注 拽讟谞讛 砖诇讛, 注诇 讻谉 注谞讬谉 讻讘讬砖转 讛讬爪专 讗爪诇 驻诇讟讬 讛讬讛 讚讘专 拽诇 讜拽讟谉 诇讙讘讬讛 讚讬讚讬讛 讚讗讬讱 讬转讻谉 砖讬讛讬讛 谞驻转讛 诪爪讚 讛讬爪专 诇砖讻讘 注诐 讗砖转 讗讬砖 讜诪讛 讙诐 砖讙诐 讛讬讗 讛讬转讛 诪住专讘转, 讜讻讬 讛讬砖讜讘讞 讛爪讚讬拽 注诇 讗砖专 诇讗 砖讻讘 注诐 讗砖转 讗讬砖?!
讜诇讝讛 讗诪专 转旨指拽职驻旨讜止 砖讈侄诇 讘旨止注址讝 砖讛讬讛 拽砖讛 注诇讬讜 诇讻讘讜砖 讬爪专讜 讘砖讘讬诇 砖讛讬讛 诪专讗讛 诇讜 讟注谞讜转 砖诇 讛讬转专 讛谞讛 讘注讝 讛爪讚讬拽 讛讬讛 谞讞砖讘 讘注讬谞讬讜 注谞讬谉 砖诇讜 拽诇 讜拽讟谉 讻诪讜 注址谞职讜职转指谞讜旨转讜止 砖讈侄诇 驻旨址诇职讟执讬 讘旨侄谉 诇址讬执砖讈 讚讛讬讬谞讜 讻讗诇讜 讘注谞讬谉 砖诇讜 讗讬谞讜 谞诪爪讗 讘讜 驻转讞 砖诇 讛讬转专 讜讻讗砖专 讛讬讛 讙讘讬 驻诇讟讬 砖讻讘讬砖转 讛讬爪专 讛讬转讛 拽诇讛 讘注谞讬谉 砖诇讜 砖诇讗 讛讬讛 讛讬爪专 讛专注 讬讻讜诇 诇讛专讗讜转 诇讜 讘讛 爪讚讚讬 讛讬转专 讻讬讜谉 讚讗砖转 讗讬砖 讛讬转讛 讜讛讬讗 讙诐 讛讬讗 诪注爪诪讛 诇讗 讛讬转讛 诪拽讘诇转 诇砖讻讘 注诪讛.



"讜职讗址转旨职 注指诇执讬转 注址诇 讻旨只诇旨指谞指讛", 讝侄讛 驻旨址诇职讟执讬 讘旨侄谉 诇址讬执砖讈 (诪砖诇讬 诇讗, 讻讟). 谞专讗讛 诇讬 讘住"讚 讛讻讜谞讛 砖谞诪爪讗 讘注谞讬谉 驻诇讟讬 讘谉 诇讬砖 注谞讬谉 讗讞讚 砖诇讗 谞诪爪讗 讘注谞讬谉 讬讜住祝 讜讘讜注讝 讜讛讬讬谞讜 讻讬 讻讘讬砖转 讛讬爪专 讘讘讜注讝 讛讬转讛 讝诪谉 拽爪专 砖讛讜讗 砖讬注讜专 讞爪讬 诇讬诇讛 讜砖诇 讬讜住祝 讛爪讚讬拽 注"讛 讛讬转讛 讝诪谉 拽爪专 诇讙讘讬 讝诪谉 讻讘讬砖转 讛讬爪专 砖诇 驻诇讟讬 讘谉 诇讬砖, 讬注谉 讻讬 注谞讬谉 讬讜住祝 讛爪讚讬拽 注"讛 注诐 讗砖转 驻讜讟讬驻专 讛讬讛 诇讗讬讝讛 讞讜讚砖讬诐 砖诇讗 讛讙讬注讜 诇砖谞讛 转诪讬诪讛 讗讘诇 讝诪谉 讻讘讬砖转 讛讬爪专 砖诇 驻诇讟讬 讛讬讛 讝诪谉 讗专讜讱 砖谞诪砖讱 讻诪讛 砖谞讬诐 诪注转 砖讘专讞 讚讜讚 讛诪诇讱 注"讛 注讚 讗讞专 砖谞驻讟专 砖讗讜诇 讛诪诇讱 注"讛 讝诪谉 讛专讘讛.
讜诇讻谉 讗祝 注诇 讙讘 讚讻讘讬砖转 讛讬爪专 讘注谞讬谉 讬讜住祝 讛爪讚讬拽 注"讛 讛讬转讛 转拽讬驻讛 讜讞讝拽讛 诪讗讚 讘拽讜砖讬 砖诇讛 讗诇祝 讬讚讜转 注诇 拽讜砖讬 讻讘讬砖转 讛讬爪专 讚驻诇讟讬 注诐 讻诇 讝讛 讛讝诪谉 砖诇 讻讘讬砖转 讛讬爪专 讚驻诇讟讬 讛讬讛 讗专讜讱 注砖专 讬讚讜转 注诇 讝诪谉 砖诇 讬讜住祝 讛爪讚讬拽 注"讛 讜讗诇驻讬诐 讬讚讜转 注诇 讝诪谉 砖诇 讘讜注讝 讜诪爪讚 讗讜专讱 讛讝诪谉 讗诪专 讜讗转 注诇讬转 注诇 讻讜诇谞讛 讝讛 驻诇讟讬 讘谉 诇讬砖 讗祝 注诇 讙讘 讚讻讘讬砖转 讛讬爪专 注爪诪讛 砖诇 驻诇讟讬 讛讬转讛 拽讟谞讛 诪讗讚 诇讙讘讬 砖诇 讬讜住祝 讛爪讚讬拽 注"讛.



砖讈侄讛指讬讜旨 砖讈执砖旨讈指讛 转旨址诇职诪执讬讚执讬诐 诪执转职讻旨址住旨执讬诐 讘旨职讟址诇旨执讬转 讗址讞址转 讜职注讜止住职拽执讬诐 讘旨址转旨讜止专指讛 (诪砖诇讬 诇讗, 诇). 谞专讗讛 诇讬 讘住"讚 讛诐 讜讚讗讬 诇讗 讛讬讜 谞讗住驻讬诐 讬讞讚 诇诇诪讜讚 转讜专讛 讘诇讬诇讜转 讗诇讗 专拽 讘砖砖讛 诇讬诇讜转 讛讞讜诇 讻讬 讘诇讬诇 砖讘转 讻诇 讗讞讚 讛讜诇讱 诇讘讬转讜 讜诇讻谉 讘讝讻讜转 砖讛讬讜 谞讗住驻讬诐 讘砖砖转 诇讬诇讜转 讛砖讘讜注 诇诇诪讜讚 转讜专讛 讘讗讛讘讛 讜讞讬讘讛, 诇讻讱 讝讻讜 砖讬讛讬讛 诇讛诐 讻讞 讘诪讝讙诐 讜讟讘注诐 诇住讘讜诇 讚讜讞拽 讙讚讜诇 讻讝讛 砖讬转讻住讜 砖砖讛 讘讟诇讬转 讗讞转 讜诇讗 讗讻驻转 诇讛讜 砖讗讬谉 诪专讙讬砖讬诐 爪注专 诪讞诪转 讝讛 讻诇诇 讜谞讬讻专 讻讞 讝讛 讘讛诐 讘讻住讜讬 讛讟诇讬转 讻讬 讛诇讬诪讜讚 砖诇 讛转讜专讛 讘诇砖讜谉 讞讻诪讬诐 讟诇讬转 讜讘诇砖讜谉 转讜专讛 讙诐 讻谉 谞拽专讗 讘砖诐 砖诪诇讛 讜讻诪讜 砖讗诪专讜 专讘讜转讬谞讜 讝"诇 (砖讘转 拽讬讟:) 注诇 驻住讜拽 (讬砖注讬讛 讙, 讜) '砖执讉诪职诇指讛 诇职讻指讛 拽指爪执讬谉 转执旨讛职讬侄讛 诇指旨谞讜旨' 讚讘专讬诐 砖讘谞讬 讗讚诐 诪转讻住讬谉 讘讛诐 讻砖诪诇讛 讬砖谞谉 '转址旨讞址转 讬指讚侄讱指' 讜诇讻谉 谞讬讻专 砖驻注 讻讞 讝讛 讘讟诇讬转 砖讛讬讜 诪转讻住讬谉 讘讜.



诪指拽讜止诐 砖讈侄谞旨指讛植讙讜旨 谞指砖讈执讬诐 诇指爪值讗转 讗址讞址专 讛址诪旨执讟旨指讛, 讬讜止爪职讗讜止转. 诇执驻职谞值讬 讛址诪旨执讟旨指讛, 讬讜止爪职讗讜止转 (砖诪讜讗诇 讘 讙, 诇讗). 谞专讗讛 诇讬 讘住"讚 讻诇 诪拽讜诐 讬砖 诇讜 讟注诐 讘诪谞讛讙讜 讚诪拽讜诐 砖讛谞砖讬诐 讬讜爪讗讬诐 诇执驻职谞值讬 讛址诪旨执讟旨指讛 讟注诪讬讬讛讜 讻讬 讛诪讬转讛 住讘讘讛 讗讜转讛 讞讜讛 砖讛讬讗 讗砖讛 砖谞转谞讛 诇讘注诇讛 注抓志讛讚注转 诇讻谉 讛谞砖讬诐 砖讛诐 讚讜讙诪转讛 讬讜爪讗讜转 诇驻谞讬 讛诪讟讛 诇讛讜专讜转 讻讬 讛讗砖讛 讙专诪讛 讛诪讬转讛 讜讛讻讬 讗讬转讗 讘讬专讜砖诇诪讬 讟注诐 讝讛.
讜讘诪拽讜诐 砖谞讛讙讜 诇爪讗转 讛谞砖讬诐 讗址讞址专 讛址诪旨执讟旨指讛 谞专讗讛 讟注诪讬讬讛讜 讻讬 讘诪注诪讚 讛专 住讬谞讬 驻住拽讛 讛讝讜讛诪讛 讜讛讬讛 讞讬专讜转 诪诪诇讗讱 讛诪讜讜转 讜诇讗 讛讬讛 注讜讚 诪讬转讛 砖讛讬讜 讞讬讬诐 诇注讜诇诐 讗讱 讛讞讝讬专讜 讛诪讬转讛 注诇 讬讚讬 注砖讬讬转 讛注讙诇 讜讻诪讜 砖讗诪专讜 讘讙诪专讗 (注讘讜讚讛 讝专讛 讛.) 注诇 驻住讜拽 (转讛诇讬诐 驻讘, 讜) 讗植鈥嵶犞醋� 讗指诪址专职转执旨讬 讗直诇止讛执讬诐 讗址转侄旨诐 讜旨讘职谞值讬 注侄诇职讬讜止谉 讻只旨诇职旨讻侄诐 讗指讻值谉 讻职旨讗指讚指诐 转职旨诪讜旨转讜旨谉 讜旨讻职讗址讞址讚 讛址砖指旨讉专执讬诐 转执旨驻止旨诇讜旨, 讚拽讗讬 讝讛 注诇 讗讞专 诪转谉 转讜专讛 讜讬讚讜注 讻讬 讛谞砖讬诐 诇讗 讞讟讗讜 讘注讙诇 讜谞诪爪讗 诪讬 讛讞讝讬专 讛诪讬转讛 讛讗谞砖讬诐. 诇讻谉 谞讛讙讜 砖讛讗谞砖讬诐 讬讜爪讗讜转 诇驻谞讬 讛诪讟讛 讜讛谞砖讬诐 讗讞专 讛诪讟讛.



砖讈侄讛指讬指讛 讚旨指讜执讚 讬讜止爪值讗 诪执讘旨值讬谉 讛指讗植谞指砖讈执讬诐 讜职谞执讻职谞指住 诇职讘值讬谉 讛址谞旨指砖讈执讬诐, 讜职讬讜止爪值讗 诪执讘旨值讬谉 讛址谞旨指砖讈执讬诐 讜职谞执讻职谞指住 诇职讘值讬谉 讛指讗植谞指砖讈执讬诐 (砖诪讜讗诇 讘' 讙, 诇讗) (砖诪讜讗诇 讘 讙, 诇讝). 谞专讗讛 诇讬 讘住"讚 讚讟注诪讜 砖诇 讚讜讚 讛诪诇讱 注"讛 讘讚讘专 讝讛 诇讚诇讙 诪讻讗谉 诇讻讗谉 讜诪讻讗谉 诇讻讗谉 讜讛讜讗 讚专讱 讛讗谞砖讬诐 砖讛诐 讬讜讚注讬 住驻专 讜诪讘讬谞讬 诪讚注 诇讛住驻讬讚 注诇 讞住专讜谉 讛谞讜讙注 讘专讜讞谞讬讜转 砖讛讜讗 注住拽 讛转讜专讛 讜讛诪爪讜转 砖讛讬讛 注讜住拽 讗讘谞专 讘讞讬讬讜 砖注讻砖讬讜 谞转讘讟诇 讜讚专讱 讛谞砖讬诐 诇讛住驻讬讚 注诇 讞住专讜谉 讛谞讜讙注 诇讙砖诪讬讜转 砖讛讜讗 注谞讬谉 讛砖专专讛 讜讛讙讘讜专讛 讜讛注讜砖专 讜讛讻讘讜讚. 讜讚讜讚 讛诪诇讱 注"讛 讛讬讛 拽砖讛 注诇讬讜 砖谞讬 讞住专讜谞讜转 讗诇讜 讗砖专 讞住专讜 讘诪讬转转 讗讘谞专 讜讛讬讛 诪爪讟注专 注诇 砖谞讬讛诐 讜诇讻讱 讛讬讛 谞讻谞住 讘讬谉 讛讗谞砖讬诐 诇讛住驻讬讚 注诇 讞住专讜谉 讛专讜讞谞讬讜转 讜谞讻谞住 诇讘讬谉 讛谞砖讬诐 诇讛住驻讬讚 注诇 讞住专讜谉 讛讙砖诪讬讜转 讜讘讝讛 讬讚注讜 讻诇 讛注诐 砖诇讗 讛讬讛 诪讗转 讛诪诇讱 诇讛诪讬转 讗转 讗讘谞专.



讚旨指专址砖讈 专指讘指讗: 诪址讗讬 讚旨执讻职转执讬讘: "讜址讬指讘止讗 讻指诇 讛指注指诐 诇职讛址讘职专讜止转 讗侄转 讚旨指讜执讚", 讻旨职转执讬讘: '诇职讛址讻职专讜止转' 讜职拽指专执讬谞指谉 '诇职讛址讘职专讜止转', 讘旨执转职讞执诇旨指讛 诇职讛址讻职专讜止转讜止, 讜职诇执讘职住讜止祝 诇职讛址讘职专讜止转讜止 (砖诪讜讗诇 讘 讙, 诇讛). 谞专讗讛 诇讬 讘住"讚 讛注诐 讗诇讜 讞讬诇 砖诇 讗讘谞专 砖讘讗讜 注诪讜 讻讬 砖专 讛爪讘讗 诇讗 讬诇讱 诇讘讚讜 讘诇讗 讞讬诇 讜讘注转 砖砖诇讞讜 讚讜讚 讛诪诇讱 注"讛 讛诇讻讜 注诪讜 讘讬讞讚 讗讱 讘注转 砖讛讞讝讬专讜 讬讜讗讘 讘注专诪讛 诇讗 讞讝专讜 讛讞讬诇 砖诇讜 注诪讜 讗诇讗 讛讜讗 讞讝专 诇讘讚讜 讜讛诐 谞砖讗专讜 讘诪拽讜诪诐 诪诪转讬谞讬诐 注诇讬讜 砖讬讞讝讜专 讗爪诇诐 讜讬诇讻讜 讘讬讞讚 讻讬 讬讚注讜 砖诇讗 讬转注讻讘 讚专拽 讛讜讗 讞讜讝专 讗爪诇 讚讜讚 讛诪诇讱 注"讛 讘砖讘讬诇 讚讘专 住转专 砖讬砖 诇讚讜讚 讛诪诇讱 注"讛 注诪讜 诇讜诪专 诇讜 讜讗讞专 砖讞讝专 讜讛专讙讜 讬讜讗讘 讛谞讛 讘转讞讬诇讛 讞砖讘讜 砖谞讛专讙 讘讬讚讬注转讜 砖诇 讚讜讚 讛诪诇讱 注"讛 砖讛讞讝讬专讜 讘注专诪讛 诇讛专讙讜 讜讞专讛 诇讛诐 诪讗讚 讜讘讗讜 诇讛专讜讙 讗转 讚讜讚 讗祝 注诇 驻讬 砖讬讚注讜 砖讙诐 讬讛讬讜 谞讛专讙讬诐 讗讱 讗讞专 砖砖诪注讜 诪讛 砖注砖讛 讚讜讚 讛诪诇讱 注"讛 讘讛住驻讚 砖诇 讗讘谞专 讛讘讬谞讜 砖讛讜讗 谞拽讬 讜讗讝 讘讗讜 讗爪诇 讚讜讚 讛诪诇讱 注"讛 诇职讛址讘职专讜止转讜止 讘讘讬"转 讗讘诇 讘转讞讬诇讛 讘讗讜 诇职讛址讻职专讜止转讜止 讘讻"祝. 讜讛讗 讚诇讗 谞转拽谞讗讜 诇讛专讜讙 讗转 讬讜讗讘 讛讬讬谞讜 诪驻谞讬 砖讬讜讗讘 讟注谉 砖诇拽讞 讚诐 注砖讗诇 讗讞讬讜.
谞诪爪讗 讗诇讜 讛注诐 砖讛诐 讞讬诇 砖诇 讗讘谞专 讘转讞讬诇讛 讘讗讜 诇职讛址讻职专讜止转讜止 讘讻"祝 讜讗讞专 讻讱 讘讗讜 诇讛讘专讜转讜 讘讘讬"转 讜谞专讗讛 诇讬 讘住"讚 讘讝讛 专诪讝 讛讻转讜讘 讜址讬职讚址讘值旨专 讚指旨讜执讚 诇址讛殖' 讗侄转 讚执旨讘职专值讬 讛址砖执旨讈讬专指讛 讛址讝止旨讗转 讘职旨讬讜止诐 讛执爪执旨讬诇 讛殖' 讗止转讜止 诪执讻址旨祝 讻指旨诇 讗止讬职讘指讬讜 讜旨诪执讻址旨祝 砖指讈讗讜旨诇 (砖诪讜讗诇 讘' 讻讘, 讗) 讗诪专 诪执讻址旨祝 专诪讝 注诇 讗讜转 讻"祝 砖诇 诇职讛址讻职专讜止转讜止 砖讛讬讜 专讜爪讬诐 讘转讞讬诇讛 诇职讛址讻职专讜止转讜止 讘讗讜转 讻"祝 讜住讜祝 谞住转诇拽 讻"祝 讜谞注砖讛 讗讜转 讘讬"转 讘诪拽讜诪讜.
讜讘讝讛 讬讜讘谉 讘住"讚 诪讛 砖讗诪专 砖诇诪讛 讛诪诇讱 注"讛 (诪砖诇讬 讻讚, 讙) '讘职旨讞指讻职诪指讛 讬执讘指旨谞侄讛 讘指旨讬执转' 专爪讜谞讜 诇讜诪专 讘职旨讞指讻职诪指讛 砖注砖讛 讚讜讚 讛诪诇讱 注"讛 诇讛住驻讬讚 讗转 讗讘谞专 讗砖专 讘讝讛 讛讗诪讬谞讜 砖诇讗 讛讬转讛 讛专讬讙转 讗讘谞专 诪诪谞讜 讛谞讛 讘讝讛 讬执讘指旨谞侄讛 讘指旨讬执转 专爪讜谞讜 诇讜诪专 讗讜转 讘讬"转 讘诪拽讜诐 讗讜转 讻"祝 砖讘诪拽讜诐 诇职讛址讻职专讜止转讜止 谞注砖讛 诇职讛址讘职专讜止转讜止 讘讘讬"转 讜旨讘执转职讘讜旨谞指讛 讬执转职讻旨讜止谞指谉 讙诐 讗讞专 讻讱.



诪执驻旨职谞值讬 诪址讛 谞旨侄注直谞址砖讈 讗址讘职谞值专? (砖诪讜讗诇 讘 讙, 诇讛). 谞拽讬讟 诇砖讜谉 '诪执驻旨职谞值讬 诪址讛' 诪驻谞讬 砖讬砖 讟注诪讬诐 讛专讘讛 诇转诇讜转 讘讛诐 讻诪讜 砖讗诪专讜 讘讬专讜砖诇诪讬 讞讚讗 讘砖讘讬诇 砖讗诪专 '讬指拽讜旨诪讜旨 谞指讗 讛址谞职旨注指专执讬诐 讜执讬砖址讉讞植拽讜旨' (砖诪讜讗诇 讘' 讘, 讬讚) 砖讬爪讗 诪讝讛 转拽诇讛 砖谞讛专讙讜 讻诪讛 谞驻砖讜转 讜讛砖谞讬 诇砖讗讜诇 讛诪诇讱 注"讛 讘住讬专讛 谞讻专转 讛诪注讬诇 讜讗讞讚 诪谉 讛爪讘讗 谞转谉 诇讜 讛讞谞讬转 讙诐 讛爪驻讞转 砖讻讞讜 讗讜转讛 讘讘讜专 讜诪爪讗讛 讜讛砖诇讬砖讬 砖讛拽讚讬诐 砖诪讜 诇砖诐 讚讜讚 讛诪诇讱 注"讛 砖讻转讘 诇讜 '诪诪谞讬 讗讘谞专 砖专 爪讘讗 讬砖专讗诇 诇讚讜讚 诪诇讱 讬砖专讗诇 砖诇讜诐' (砖诪讜讗诇 讘' 讙, 讬讘) 讜讛专讘讬注讬 砖诇讗 诪讬讞讛 讘砖讗讜诇 讻砖讛专讙 谞讜讘 注讬专 讛讻讛谞讬诐 讜诇讻谉 砖讜讗诇 '诪执驻旨职谞值讬 诪址讛'.





注专讜讱 诇谞专

讘诪转谞讬转谉 讜讻砖诪讘专讬谉 讗讜转讜: 讬砖 砖讬谞讜讬 驻讬专讜砖讬诐 讘住讜讙讬讗 讝讜 讘谞讚专讬诐 (讚祝 谞"讜) 讜诪"拽 (讚祝 讻"讝) 讙诐 谞驻诇讗转讬 砖诐 讗专砖"讬 讜专讗"砖 讜专"谉 讝"诇 讘驻讬专讜砖讬讛诐 讘谞讚专讬诐 讚讻讜诇诐 注谞讜 讻讗讞讚 讗讛讗 讚讻砖诪讘专讬谉 讗讜转讜 讙讘讬 讻讛"讙 转谞讬讗 讜讛专讬 讘驻讬专讜砖 讚讙讘讬 诪诇讱 转谞讬 讻谉 讜讙讘讬 讻讛"讙 转谞讬 讘诪转谞讬转谉 拽诪讬讬转讗 住驻住诇 讜诇讗 转谞讬 讚专讙砖 讜讝讛 讜讚讗讬 讙"讻 讗"诇 砖讙专住讜 讙诐 讙讘讬 讻讛"讙 讚专讙砖 讜驻讬专砖讜 讻谉 讛住讜讙讬讗 讗讻讛"讙 讚讛讗 讘诪"拽 砖诐 讗诪专讬谞谉 讘驻讬专讜砖 讜讛讗 转谞谉 讙讘讬 诪诇讱 讜讻砖诪讘专讬谉 讗讜转讜 讻讜' 诇讻谉 讚注转诐 爪"注:



讘讙诪专讗 注专住讗 讚讙讚讗: 诇驻讬 诪讛 砖驻讬专砖 讛专"谉 砖讛讜讗 住讬诪谉 注砖讬专讜转 诇诪讬 砖讬砖 诇讜 诪讟讛 砖讗讬谉 爪专讬讱 诇讛 讜讝讛 讗讬谞讜 砖讬讬讱 诇讻讗讜专讛 讙讘讬 诪诇讱 砖讗讬谞讜 诪讚专讻讜 诇讛专讗讜转 注砖讬专讜转 讘诪讟讛 诪讜爪注转 讜讗"讻 讛讗讬 诪讟讛 讚讙讚讗 讚讙讘讬 诪诇讱 讬讛讬讛 讛驻讬专讜砖 讻诪讜 诪讟讛 讚讙讚讗 讚讬砖 诇讗谞砖讬 讚注诇诪讗 讻讙讜谉 注诇 讝讛 讬砖讘 讛诪诇讱 讻砖诪讘专讬谉 讗讜转讜. 讗讱 讚诇驻"讝 诇讗 讬拽砖讛 讛讙诪专讗 诪讬讚讬 诪讬 讗讬讻讗 诪讬讚讬 讚注讚 讛讗讬讚谞讗 诇讗 诪讜转讘讬谞谉 讻讜' 讚讛讗 诇驻"讝 砖驻讬专 讛讜讗 诪讜砖讘 讛诪诇讱 讙诐 诪诇驻谞讬诐. 讜爪"诇 讚讛讙诪专讗 住讘专讛 诪讚拽专讬 诇讬讛 讛讙诪专讗 注专住讗 讚讙讚讗 讙讘讬 诪诇讱 注"讻 讙诐 诇讙讘讬讛 讛讜讗 注专住讗 讚讙讚讗 讗讻谉 讝讛 讬讛讬讛 专讗讬讛 诇驻讬专讜砖 专砖"讬 讚诇驻讬专讜砖 讛专"谉 讝讛 讚讞讜拽 讻讗砖专 讘讬讗专谞讜:



注专住讗 讚讙讚讗 拽专讘讬讟讬谉 诪讬 讗讬转 诇讬讛: 讛讗 讚驻砖讬讟讗 诇讬讛 讻诇 讻讱 讚诇讬转 诇讬讛 拽专讘讬讟讬谉 驻讬专砖 专砖"讬 讘谞讚专讬诐 讚讛讻讬 拽讬诐 诇讛讜 讚诇讬转 诇讬讛 拽专讘讬讟讬谉 讜讛专"谉 驻讬专砖 讻讗谉 讚诪讚拽讗诪专 诪转讬专 讗转 讛拽专讘讬讟讬谉 诪砖诪注 讚诇讗 住讙讬 讘诇讗讜 讛讻讬 讜诇讬转讗 讚讘讻诇 诪讬谞讬 诪讟讛 注讜砖讬谉 注讚"讙 讻驻讬 专爪讜谉 讛讘注讛"讘 讜诪砖"讛 诪拽砖讛 诪讬 讗讬转 诇讬讛 拽专讘讬讟讬谉 讚讜拽讗 注讻"诇. 讗讻谉 讚注转 专砖"讬 讚讻讗谉 谞专讗讛 砖驻讬专砖 讘讚专讱 讬讜转专 驻砖讜讟 讚讛讙诪专讗 诪拽砖讛 讚注"讻 讚专讙砖 爪讜专讛 诪讬讜讞讚转 讗讬转 诇讬讛 讚讗讬 讛讜讗 诪讟讛 讻砖讗专 讛诪讟讜转 讗"讻 诪"砖 讚拽讗诪专 诪转讬专 讗转 讛拽专讘讬讟讬谉 讛诇讗 讛讜讗 诪讟讛 讻砖讗专 诪讟讜转 讜诇讬诪讗 讚专讙砖 爪专讬讱 讻驻讬讛 讜讗讬 专爪讛 诇讗砖诪注讬谞谉 讚诪讟讛 砖诇 拽专讘讬讟讬谉 诪转讬专 讗转 讛讞讘诇讬诐 诇讬诪讗 讝讛 讘讗谞驻讬 谞驻砖讗 讘讻诇 讛诪讟讜转 诪"砖 讚讜拽讗 讙讘讬 讚专讙砖 讚谞拽讟 讻谉 讗诇讗 注"讻 讚诇讗 砖讬讬讱 讝讛 专拽 讙讘讬 讚专讙砖 讜讻讚诪转专抓 专讘谞谉 讚讚专讙砖 讛讜讗 注专住讗 讚爪诇讗:



讘专砖"讬 讚"讛 诪讻讚讬 诪讞讜讬讬. 讻讗讚诐 讞砖讜讘: 讝讛 诪讞讜住专 驻讬专讜砖 讜诇讻谉 诪讙讬讛 讛讘"讞 讚爪"诇 讻讗讚诐 砖讗讬谞讜 讞砖讜讘 讜讛诪讛专砖"讗 诪讙讬讛 讘讗讜驻谉 讗讞专 砖转讬讘转 讗诇讗 诪讬讜转专 注讬讬谉 砖诐. 讜诇注谞"讚 讬砖 诇讛讙讬讛 讘驻砖讟讜转 砖讗讬谉 讻讗谉 专拽 注讬专讜讘 讗讜转讬讜转 讞砖讜讘 爪"诇 讞讘讜砖 讜专"诇 砖专砖"讬 诪驻专砖 讬讚讬讱 诇讗 讗住讜专讜转 讜专讙诇讬讱 诇讗 诇谞讞讜砖转讬诐 讛讜讙砖讜 砖诇讗 谞讛讙转 注爪诪讱 讻讗讚诐 讞讘讜砖 讘讬讚讬讜 讜讘专讙诇讬讜 讗诇讗 讘讻诇 讻讞讱 讙诇讬转 讚注转讱:





诪专讗讬转 讛注讬谉

转谞讜 专讘谞谉 诪拽讜诐 砖谞讛讙讜 谞砖讬诐 讜讻讜'. 讻转讘讜 讛转讜住驻讜转 讚讻讬讜谉 讚砖注转 爪注专 讛讜讗 诇讬讻讗 诇诪讬讞砖 诇讛专讛讜专 讜讘讬专讜砖诇诪讬 讗讬讻讗 诪"讚 诇驻谞讬 讛诪讟讛 砖讙专诪讜 诪讬转讛 讜讻讜'. 讻转讘 讛专讘 讬砖专砖 讬注拽讘 讝"诇 讗"诇 讚讘驻"讚 讚拽讚讜砖讬谉 驻诇讬讙讬 讚专讘谞谉 住"诇 讚讗讬谞讜 谞拽讘专 讘讗讬砖 讗' 讜砖转讬 谞砖讬诐 讚讻转讬讘 诪讛 讬转讗讜谞谉 讗讚诐 讞讬 讚讙诐 讘砖注转 讗谞讬谞讜转 诇讗 转讘讬专 讬爪专讬讛 讜讗讘讗 砖讗讜诇 住"诇 讚转讘讬专 讬爪专讬讛 讜讗诇讜 讛讻讗 住"诇 讚诇讗 讞讬讬砖讬谞谉 诇讛专讛讜专 讜诪讛 讙诐 专"讬 讚讗讜诪专 讗诐 讛讬讛 诇讘讛 谞讗讛 讜砖注专讛 谞讗讛 诇讗 讛讬讛 住讜转专讜 讜讻诪"砖 驻专拽 谞讙诪专 讛讚讬谉 讚祝 诪"讛 讙诐 驻专拽 讛讞诇讬诇 讗诪专讬谞谉 讜住驻讚讛 讛讗专抓 诪砖驻讞讜转 诪砖驻讞讜转 讗祝 讘砖注转 讛住驻讚 讗诪专讛 转讜专讛 讗谞砖讬诐 诇讞讜讚 讜谞砖讬诐 诇讞讜讚 讜讬专讗讛 讚诪砖讜"讛 讛讘讬讗讜 转讜住驻讜转 讛讬专讜砖诇诪讬 砖谞"讟 砖讙专诪讜 诪讬转讛 诇注讜诇诐 诇讜诪专 讚讗祝 讚讘注诇诪讗 讞讬讬砖讬谞谉 诇讛专讛讜专 讛讻讗 讚讗讬讻讗 讟注诪讗 诇讗 讞砖砖讜 讜诪"砖 诇爪讗转 诇驻谞讬 讛诪讟讛 讬讜爪讗讜转 注讻"诇. 讜讗诐 讛拽讜砖讬讜转 讚诪拽砖讛 讛专讘 讝"诇 讛诐 拽讜砖讬讜转 注讚讬讬谉 讛诐 讘诪拽讜诪谉 讚讗诐 讗祝 讘砖注转 讗谞讬谞讜转 讚注住拽讬 讘拽讘讜专讛 诇讗 转讘讬专 讬爪专讬讛 讗讬讱 讘讟注诪讗 拽诇讬砖讗 讚讛诐 讙专诪讜 讛诪讬转讛 讛转讬专讜 讜诪讛 讬讜砖讬注谞讜 诪讗讬 讚讛诐 讙专诪讜 诪讬转讛 讻讚讬 诇讘讟诇 讛讛专讛讜专. 讗讱 讛讗诪转 讛讜讗 讚讗诐 讗诪专讜 讚讘砖注转 讗谞讬谞讜转 诇讗 转讘讬专 讬爪专讬讛 讛讬讬谞讜 讘讬讞讜讚 讚讻讬 讗讬讻讗 讬讞讜讚 讛讬爪专 诪转讙讘专 讜诇讗 诪讛谞讬 讗谞讬谞讜转 讗讘诇 讻讬 诇讬讻讗 讬讞讜讚 讛爪注专 诪讛谞讬 诇讘讟诇 讛讛专讛讜专 讜讛转诐 讚讗诪专讜 讚讗讬谞讜 谞拽讘专 讘讗讬砖 讜砖转讬 谞砖讬诐 讗讬讻讗 讬讞讜讚 讜讻谉 讻转讘 讛专讘 注讬讜谉 讬注拽讘 讘驻砖讬讟讜转 注"砖. 讜诪"砖 诪讛讛讬讗 讚讛讬讛 诇讘讛 谞讗讛 讜讻讜' 诇讗 砖诪讗 诪转讬讗 讚讛讬讬谞讜 注诇 讚专讱 诪"砖 讚诪讙专讬讛 讬爪讛"专 讘谞驻砖讬讛. 讜诪"砖 诪驻专拽 讛讞诇讬诇 讜住驻讚讛 讛讗专抓 诪砖驻讞讜转 讜讻讜' 诪讜讻专讞 讚讛讜讗 诇驻谞讬诐 诪砖讜专转 讛讚讬谉 讜讗讬谉 诇讛讘讬讗 专讗讬讛 诪砖诐. 讜转讜 讚讙诐 诇讚讬讚讬讛 诪讜讻专讞 诇讜诪专 讻谉 讜讚讜"拽:


诪驻谞讬 诪讛 谞注谞砖 讗讘谞专 诪驻谞讬 砖讛讬"诇 诇诪讞讜转 讘砖讗讜诇. 驻讬专砖"讬 讝"诇 讘讛专讬讙转 谞讜讘 注讬专 讛讻讛谞讬诐 讜讛拽砖讛 注诇讬讜 诪讛专砖"讗 讝"诇 讘讞讬讚讜砖讬 讗讙讚讜转 讚讗诪专讜 住讜祝 驻专拽 谞讙诪专 讛讚讬谉 讘讜专 讜住讬专讛 讙专诪讜 诇讜 讜讻讜' 讜注诇 讻谉 谞专讗讛 诇驻专砖 讛讱 讚拽讗诪专 讚诇讗 诪讬讞讛 讛讬讬谞讜 诪讘讜专 讜住讬专讛 砖讛讬"诇 诇诪讞讜转 讘砖讗讜诇 诇讜诪专 讻诪讛 爪讚讬拽 讛讜讗 砖诇讗 讛专讙讱 讜讻讜' 讻驻讬专砖"讬 讝"诇 砖诐 注讻"讚 讜拽砖讛 注诇 讛专讘 讝"诇 讚诇诪"讚 砖讛讬"诇 诇诪讞讜转 讛讬讬谞讜 讚拽讗诪专 讚讜讚 讛注"讛 讬讚讬讱 诇讗 讗住讜专讜转 讻讚拽讗诪专 讛砖"住 讜讚讜讚 讛注"讛 讘讗 诇驻讬讬住 讗转 讛注诐 讜讗讬讱 讗讜诪专 诇讛诐 砖讘注讜谉 砖诇讗 诪讬讞讛 诇砖讗讜诇 注诇讬讜 谞讛专讙. 讜转讜 讚诪讜讻讞 讘住讜讙讬讬谉 讚诇诪"讚 砖诇讗 诪讬讞讛 讛"讚 砖诇讗 诪讬讞讛 讜讗讬 诪讛转诐 讚讘讜专 讜住讬专讛 诇讗 讚讬 砖诇讗 诪讬讞讛 讗诇讗 讛讞讝讬拽 讬讚讬 砖讗讜诇 讚诇讗 爪讚拽 讚讜讚 砖讛讬讛 讘讬讚讜 诇讛专讙讜 讗诇讗 讘讜专 讜住讬专讛 讛讬讜 讜讗"讻 诇讗 讛诇"诇 砖诇讗 诪讬讞讛 讗诇讗 砖住讬讬注 讞"讜 诇砖讗讜诇. 讜转讜 讚讗讬谞讜 诪讚讛 讻谞讙讚 诪讚讛 讜注"讻 驻讬专砖"讬 注诇 讛专讬讙转 谞讜讘 注讬专 讛讻讛谞讬诐 讜讘讝讛 讛讻诇 诪转讜拽谉. 讜讛专讘 讬砖专砖 讬注拽讘 讝"诇 讛讘讬讗 诪砖诐 讛专讘 讝讛讘 砖讬讘讛 讝"诇 讘讙讜祝 讛诪讗诪专 拽爪转 诪讛讗诪讜专 讜转专讬抓 讬转讬讘 讚砖诐 讗诪专讜 讘讜专 讜住讬专讛 讙专诪讜 讜讻讗谉 讗诪专讜 诪驻谞讬 诪讛 谞注谞砖 讜讛讻讜谞讛 讚讘讜专 讜住讬专讛 讙专诪讜 诇讙专讜专 砖诇讗 讬诪讞讛 讘讛专讬讙转 谞讜讘 注讬专 讛讻讛谞讬诐 讜注诇 讝讛 谞注谞砖 注"砖 讜讛专讘 注讬讜谉 讬注拽讘 讛讘讬讗 诪"砖 驻专拽 谞讙诪专 讛讚讬谉 讚讬讜讗讘 讛专讙讜 注诇 砖诇讗 讛爪讬诇 注砖讗诇 讘讗' 诪讗讘专讬讜 讜讻转讘 讚讘谞专讚祝 注爪诪讜 讗"爪 诇讛爪讬诇讜 讘讗' 诪讗讘专讬讜 注"砖 讜讻"讻 讛专讘 讻谞讛"讙 讞"诪 住讬诪谉 转讻"讛 讗讱 诪讚讘专讬 专砖"讬 讝"诇 驻专拽 讘谉 住讜专专 谞专讗讛 讚讗驻讬诇讜 讘谞专讚祝 讗讬转讬讛 诇讛讗 讚讬讻讜诇 诇讛爪讬诇 诪讗' 诪讗讘专讬讜 讜讻诪"砖 讘诪"讗 讘住"讚:

讬专讗转 讛' 讛讬讗 转转讛诇诇 讝讛 驻诇讟讬 谉' 诇讬砖. 砖诪注转讬 诪注讟专转 专讗砖讬 讗讘讗 诪讗专讬 讝诇讛"讛 砖讛讬讛 讗讜诪专 诪砖诐 专讘讜 讛专讘 讛讙讚讜诇 诪讛专"讗 讬爪讞拽讬 讝"诇 砖讚拽讚拽 讗诪讗讬 讻讬谞讛讜 诇驻诇讟讬 讘砖诐 讗砖讛 讚讻转讬讘 讗砖讛 讬专讗转 讛' 讛讬讗 转转讛诇诇 讜驻讬专砖 讻讬 讛谞讛 砖讗讜诇 讜讘"讚 讘讛住讻诪转 讻诇 讛住谞讛讚专讬谉 住讘专讜 讚拽讚讜砖讬 讚讜讚 讟注讜转 讜讻讞讚 砖讬谞讜讬讗 讚讛专砖讘"讗 讘转砖讜讘讜转 住讬诪谉 讗诇祝 拽驻"讟 诇诪讛 砖讛讞讝讬专讛 讚讜讚 讛注"讛. 讜驻诇讟讬 讛讞诪讬专 注诇 注爪诪讜 讗祝 砖讘讛讜专讗转 讘"讚 讛讙讚讜诇 讻讚讬谉 谞砖讗讛 讜讝"砖 砖拽专 讛讞谉 讝讛 讬讜住祝 讜讛讘诇 讛讬讜驻讬 讝讛 讘讜注讝 讗诪谞诐 讗讞转 讛讬转讛 讜讙讚讜诇讛 讛讬讗 注谞讬谉 驻诇讟讬 砖讛讬转讛 讗砖转讜 诇讚注转 住谞讛讚专讬谉 讜驻讬专砖 讜讛讜讗 讗讜诪专讜 讗砖讛 讻诇讜诪专 讘讛讬讜转讛 讗砖讛 讛专讗讜讬讛 诇讜 注"驻 讘"讚 讛讙讚讜诇 讜注讻"讝 讬专讗转 讛' 讛讬讛 诇讜 讜谞注抓 讛专讘 讜讻讜'. 讛讬讗 转转讛诇诇 注讻"讚:


讝讛 讚讜专讜 砖诇 讞讝拽讬讛. 讗驻砖专 讚讻讬讜谉 讚讚专讬砖 诇讬讛 讘注住拽 讛转讜专讛 谞讬讞讗 讚谞拽讟 讗砖讛 讬专讗转 讛' 注诇 讚专讱 砖讗诪专讜 驻专拽 讘讗 诇讜 (讬讜诪讗 讚祝 注"讗) 讗诇讬讻诐 讗讬砖讬诐 讗拽专讗 讗"专 讘专讻讬讛 讗诇讜 转诇诪讬讚讬 讞讻诪讬诐 砖讚讜诪讬诐 诇谞砖讬诐 讜注讜砖讬诐 讙讘讜专讛 讻讗谞砖讬诐 驻讬专砖"讬 砖讚讜诪讬诐 诇谞砖讬诐 注谞讜转谞讬诐 讜转砖讜砖讬 讻讞 讜谞拽讟讬讛 讙讘讬 讚讜专讜 砖诇 讞讝拽讬讛 砖讛讬讜 注讜住拽讬诐 讛专讘讛 讘转讜专讛 讜讗诪专 讗砖讛 砖讛讬讜 讚讜诪讬诐 诇谞砖讬诐 注谞讜转谞讬诐 讜转砖讜砖讬 讻讞 讜讛讬讜 诇讗讞讚讬诐 讘讗讛讘讛 专讘讛 讜诇讻谉 谞拽讟 讗砖讛 讘诇砖讜谉 讬讞讬讚 讜讻讬讜谉 砖讛讬"诇 注谞讜讛 诇讝讛 讛讬"诇 讬专讗转 讛' 讻诪"砖 驻"拽 讚注"讝 诇讞讚 讙讬专住讗 注谞讜讛 诪讘讬讗讛 诇讬讚讬 讬专讗转 讞讟讗 讜讛讜讜 讬专讗转 讞讟讗诐 拽讜讚诪转 诇讞讻诪转诐 讜诇讻谉 谞转讙讘专讜 讘转讜专讛 讚讻讬讜谉 讚讛讬讜 注谞讜讬诐 讛诇讻讛 讻诪讜转诐 讻诪"砖 驻"拽 讚注讬专讜讘讬谉 讙讘讬 讘讬转 讛诇诇 讜讗"讻 讛讬讗 转转讛诇诇. 讜注讜讚 专诪讝 讻讬 讛注谞讬讜 讛砖讻讬谞讛 砖讜专讛 讘讜 讜讬讚讜注 讻讬 讛砖讻讬谞讛 谞拽专讗转 讬专讗转 讛' 讜讝"砖 讗砖讛 注"讬 讛注谞讜讛 砖讚诪讜 诇讗砖讛 讬专讗转 讛' 讝讻讜 诇砖讻讬谞讛 砖转砖专讛 讘讛诐 讜注讬"讝 讛爪诇讬讞讜 讘转讜专讛 讛讬讗 转转讛诇诇. 讜注讜讚 专诪讝 讻讬 讘讻诇 转讜拽祝 注住拽 讛转讜专讛 砖注住拽 讞讝拽讬讛 讛诪诇讱 讛讬讛 爪专讬讱 诇讬砖讗 讗砖讛 讜讗诐 诇讗讜 拽专讬 注诇讬讛 讻讬 诪转 讗转讛 讜诇讗 转讞讬讛 讜讝讛 专诪讝 讗砖讛 爪专讬讱 诇讬砖讗 讗砖讛 讛讙诐 砖讝讻讛 砖讛讜讗 讜讚讜专讜 拽讜专讗 讗谞讬 注诇讬讛诐 讗砖讛 讬专讗转 讛'. 讜诇诪讗谉 讚讚专讬砖 讝讛 讚讜专讜 砖诇 专' 讬讛讜讚讛 讘专 讗诇注讗讬 谞拽讟 讗砖讛 砖讛讬讜 注谞讜转谞讬谉 讜讞诇砖讬诐 讙"讻 诪讞诪转 专讜讘 讛注谞讬讜转 讜讻讚拽讗诪专 砖讛讬讜 诪转讻住讬诐 砖砖讛 讘讟诇讬转 讗讞讚 诪专讜讘 讛注谞讬讜转. 讜讗驻砖专 讚讛讬讜 诪讻讜谞讬诐 诇讛转讻住讜转 砖砖讛 讘讟诇讬转 讗讞讚 讻讬 砖砖讛 讛讜讗 讜' 讛专讜诪讝 诇讝"讗 讜讟诇讬"转 讙讬诪讟专讬讗 注砖专 驻注诪讬诐 诪"讛 讻诪"砖 诪"谞 讜讛讜讗 住讜讚 讗"诪 诇讛诪砖讬讱 讗"诪 诇讝"讗 讘讻诇 讬讜讚 住驻讬专讜转 讜注讜住拽讬诐 讘转讜专讛 诇讛诪砖讬讱 诪讜讞讬谉 讚讗讜"讗 诇讬讞讚讜 注诐 诪诇讻讜转:

讙诪'. 诪讗讬 讚专讙砖 讗诪专 注讜诇讗 注专住讗 讚专讙讗.
注讬讬谉 讘专砖"讬 砖驻讬专砖 讜讝"诇 谞讜讛讙讬谉 诇注专讜讱 诪讟讛 讜砖讜诇讞谉 讘讘讬转 讜诇讗 讛讬讜 诪砖转诪砖讬谉 讘讛谉 讻诇诇 讗诇讗 诇诪讝诇 讛讘讬转 诪讜谞讞转 诪砖讜诐 谞讬讞讜砖 讜讻讜' 注讻"诇. 讜谞专讗讛 讚讗诇讬讘讗 讚专砖"讬 讬砖谞谉 讘' 讛诇讻讜转: 讗) 讚讬谉 讻驻讬讬转 讛诪讟讛, 砖讻讜驻讬谉 讗转 讛诪讟讜转 砖讘讘讬转 讜讛讜讗 讚讬谉 讘讻诇讬诐 注爪诪谉 砖讟注讜谞讬诐 讻驻讬讬讛. 讘) 讚讬谉 讬砖讬讘讛 - 讚讗讘诇 讗讬谞讜 讬讜砖讘 注诇 诪讛 砖讚专讻讜 诇讬砖讘 注诇讬讜 讘讻诇 讛砖谞讛 讗诇讗 讬讜砖讘 注诇 讻诇讬诐 砖讗讬谞诐 诪讬讜讞讚讬诐 诇讬砖讬讘讛. 讜讬"诇 讚诪砖讜"讛 讛诪诇讱 讬讜砖讘 注诇 讛讚专讙砖 讗注"驻 砖讗讬谞讛 住诪讜讻讛 诇拽专拽注, 讚讗讬谉 讚讬谉 砖爪专讬讱 讛讗讘诇 诇讬砖讘 注诇 讚讘专 砖讛讜讗 住诪讜讱 诇拽专拽注 讗诇讗 砖爪专讬讱 诇讬砖讘 注诇 讚讘专 砖讗讬谉 讚专讻讜 诇砖讘转 注诇讬讜, 讜讚专讙砖 讛讜讬 讚讘专 砖讗讬谉 讚专讻讜 诇砖讘转 注诇讬讜. 讜讻谉 讬砖 诇讚讬讬拽 讘讚讘专讬 讛专诪讘"诐 (驻"讚 诪讛诇' 讗讘诇 讛"讟) 讜讝"诇 讛讗讘诇 讘讬讜诐 专讗砖讜谉 讘诇讘讚 讗住讜专 诇讛谞讬讞 转驻讬诇讬谉 讜诇讗讻讜诇 诪砖诇讜, 讜讞讬讬讘 诇讬砖讘 注诇 诪讟讛 讻驻讜讬讛, 讜讘砖讗专 讬诪讬 讛讗讘诇 诪讜转专 诇讜 诇讗讻讜诇 诪砖诇讜 讜诇讬砖讘 注诇 讙讘讬 诪驻抓 讗讜 拽专拽注 注讻"诇. 讜谞专讗讛 讚讛讗 讚讬讜砖讘 注诇 讛拽专拽注 讗讜 注诇 讛诪驻抓 讛讬讬谞讜 诪砖讜诐 讚讬砖 讚讬谉 砖讗讘诇 讗讬谞讜 讬讜砖讘 注诇 讻住讗 讜讚讘专 砖讚专讻讜 诇讬砖讘 注诇讬讜 讘讚专讱 讻诇诇 讘砖讗专 讬诪讜转 讛砖谞讛. 讜诪讜讻讞 讚讗讬谉 讚讬谉 砖讗讘诇 讞讬讬讘 诇砖讘转 注诇 讛拽专拽注 (讗讜 注诇 讚讘专 砖住诪讜讱 讙' 讟驻讞讬诐 诇拽专拽注) 讚讛专讬 诪驻抓 讗讬谞讜 讚讜拽讗 注诇 讛拽专拽注, 讜注诇 讻专讞讱 讚讬住讜讚 讛讚讬谉 讛讜讗 砖爪专讬讱 讛讗讘诇 诇讬砖讘 注诇 讚讘专 砖讗讬谞讜 专讙讬诇 诇砖讘转 注诇讬讜 讻诇 讛砖谞讛.170 讜讻谉 诪砖诪注 诪诇砖讜谉 讛讙诪' "注讚 讛讗讬讚谞讗 诇讗 讗讻讬诇谞讬讛 讜诇讗 讗砖讬拽谞讬讛 讛砖转讗 拽讗 诪讻诇讬谞谉 诇讬讛 讜拽讗 诪砖拽讬谞谉 诇讬讛" 讚讬住讜讚 讛讚讬谉 讛讜讗 诇砖谞讜转 诪诪讛 砖专讙讬诇 诇讛专讗讜转 砖讛讜讗 讗讘诇.
讜讛谞讛 诪讘讜讗专 讘讙诪' 砖诪诇讱 讬讜砖讘 注诇 讛讚专讙砖 讗讘诇 讻讛"讙 讬讜砖讘 注诇 讛住驻住诇 (诇注讬诇 讘诪砖谞讛 讬讞.) (讚讛讜讬 讻诇讬 砖讚专讻讜 诇砖讘转 注诇讬讜 讘讻诇 讛砖谞讛), 讜注讬讬谉 讘专诪讘"诐 (驻"讝 诪讛诇' 讗讘诇 讛"讜 鈥� 讛"讞) 砖讻转讘 讜讝"诇 讻讛谉 讙讚讜诇 讞讬讬讘 讘讻诇 讚讘专讬 讗讘讬诇讜转, 讗诇讗 砖讗住讜专 诇讜 诇拽专讜注 讘讙讚讬讜 诇诪注诇讛 讜诇讙讚诇 驻专注 讜诇爪讗转 讗讞专 讛诪讟讛, 讜讻诇 讛注诐 讘讗讬谉 诇谞讞诪讜 诇讘讬转讜, 讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛讗专抓 讜讛讜讗 诪讬住讘 注诇 讛住驻住诇, 讜讻讜' 讜讻谉 讛诪诇讱 讞讬讬讘 讘讻诇 讚讘专讬 讗讘讬诇讜转 讗诇讗 砖讗讬谞讜 讬讜爪讗 诪驻转讞 驻诇讟专讬谉 砖诇讜 讗讞专 诪转讜, 讜讗讬谉 爪专讬讱 诇讜诪专 讗讞专 诪转讬诐 讗讞专讬诐, 讜讗讬谞讜 诪谞讞诐 讗讘诇讬诐, 讜讻讜' 讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛讗专抓 讜讛讜讗 诪讬住讘 注诇 讛讚专讙砖 注讻"诇. 讜爪"讘 诪"砖 诪诇讱 诪讻讛"讙.
讜讬转讻谉 诇讜诪专 讗诇讬讘讗 讚专砖"讬 讚讬砖 讞讬诇讜拽 讘讬谉 诪诇讱 诇讻讛"讙, 讚讞诇 讚讬谉 讗讘讬诇讜转 注诇 诪诇讱. 诪砖讗"讻 讻讛"讙 诇讗 讞诇 讘讜 讚讬谉 谞讬讛讜讙讬 讗讘讬诇讜转, 讚讗诪专讬谞谉 讘讙诪' 诪讜"拽 (讬讚:) 讚讻讛"讙 讘讻诇 讬诪讜转 讛砖谞讛 讻讬砖专讗诇 讘专讙诇 讚诪讬, 讚讗讬谞讜 谞讜讛讙 谞讬讛讜讙讬 讗讘讬诇讜转. 讜讬"诇 讚诪砖讜"讛 讻讛"讙 讬讜砖讘 注诇 讛住驻住诇 讻讚专讻讜 讘讻诇 讛砖谞讛 讚讗讬谞讜 谞讜讛讙 谞讬讛讜讙讬 讗讘讬诇讜转, 诪砖讗"讻 诪诇讱 讬讜砖讘 注诇 讛讚专讙砖 诪讻讬讜谉 砖讞诇 注诇讬讜 讞讬讜讘 谞讬讛讜讙讬 讗讘讬诇讜转. 讘专诐 讗祝 讘讻讛"讙 讞诇 讞诇讜转 砖诐 讗讘诇 讘讙讘专讗 讜讻讚讞讝讬谞谉 诪讛讗 讚诪讘专讬谉 讜诪谞讞诪讬谉 讗讜转讜, 讗讜诇诐 讬"诇 讚专砖"讬 住讜讘专 讚诇讗 讞诇 谞讬讛讜讙讬 讗讘讬诇讜转 讘讻讛"讙, 讜诪砖讜"讛 诪讜转专 诇讻讛"讙 诇讬砖讘 注诇 讛住驻住诇.
讗诪谞诐 注讬讬谉 讘专诪讘"诐 (驻"讝 诪讛诇' 讗讘诇 讛"讜 鈥� 讛"讝) 砖讻转讘 讜讝"诇 讻讛谉 讙讚讜诇 讞讬讬讘 讘讻诇 讚讘专讬 讗讘讬诇讜转, 讗诇讗 砖讗住讜专 诇讜 诇拽专讜注 讘讙讚讬讜 诇诪注诇讛 讜诇讙讚诇 驻专注 讜诇爪讗转 讗讞专 讛诪讟讛, 讜讻诇 讛注诐 讘讗讬谉 诇谞讞诪讜 诇讘讬转讜, 讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛讗专抓 讜讛讜讗 诪讬住讘 注诇 讛住驻住诇, 讜讗讜诪专讬谉 诇讜 讻砖诪谞讞诪讬谉 讗讜转讜 讗谞讜 讻驻专转讱 讜讛讜讗 讗讜诪专 诇讛诐 转转讘专讻讜 诪谉 讛砖诪讬诐 讜讻讜' 讜讻谉 讛诪诇讱 讞讬讬讘 讘讻诇 讚讘专讬 讗讘讬诇讜转 讜讻讜' 讜讛讜讗 诪讬住讘 注诇 讛讚专讙砖 注讻"诇. 讜诪讘讜讗专 讚讛专诪讘"诐 住"诇 讚讞诇 讚讬谉 谞讬讛讜讙讬 讗讘讬诇讜转 讘讻讛"讙 讜讘诪诇讱, 讜诇驻讬"讝 爪"注 诪讚讜注 讻讛"讙 讬讜砖讘 注诇 讛住驻住诇 讜诇讗 诪诇讱. 讜讬"诇 讚诪砖讜诐 讻讘讜讚 讛讻讛"讙 讛讜转专 诇讜 诇讬砖讘 注诇 讛住驻住诇. 讗诪谞诐 爪"注 讗"讻 诪"砖 诪诇讱 讚讗讬谞讜 讬讜砖讘 注诇 讛住驻住诇 讗诇讗 注诇 讛讚专讙砖, 讚讻讬 讛讬讻讬 讚讞诇 讛讬转专 诪讬讜讞讚 诇讻讛"讙 诪砖讜诐 讻讘讜讚讜 诇讬砖讘 注诇 讛住驻住诇 讛"谞 谞讬诪讗 讚诪讜转专 诇诪诇讱 诇砖讘转 注诇 讛住驻住诇 诪砖讜诐 讻讘讜讚讜, 讚讛专讬 诇讛专诪讘"诐 讘讬谉 诪诇讱 讜讘讬谉 讻讛"讙 讞讬讬讘讬诐 讘讚讬谞讬 讗讘讬诇讜转, 讜讞讬讜讘 讻讘讜讚 讛诪诇讱 注讚讬祝 诪讞讬讜讘 讻讘讜讚 诇讻讛"讙, 讜爪"注.
讜注讬讬谉 讘讬讚 专诪讛 (讚祝 讻. 讚"讛 讜讻砖诪讘专讬谉) 讜讝"诇 讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛讗专抓 讻讗讘诇讬诐 诪驻谞讬 讻讘讜讚讜 讜讛讜讗 诪住讘 注诇 讛讚专讙砖. 讬专讜砖诇诪讬 讚专讙砖 讬砖 讘讜 诪砖讜诐 讻驻讬讬转 讛诪讟讛 讛诪诇讱 讗讬谞讜 讞讬讬讘 讘讻驻讬讬转 讛诪讟讛 注讻"诇. 讜讻注讬谉 讝讛 驻讬专砖 讘专讘讬谞讜 讞谞谞讗诇 讜讝"诇 讬专讜砖诇诪讬 讚专讙砖 讬砖 讘讜 诪砖讜诐 讻驻讬讬转 讛诪讟讛, 住驻住诇 讗讬谉 讘讜 诪砖讜诐 讻驻讬讬转 讛诪讟讛, 讛诪诇讱 讗讬谞讜 讞讬讬讘 讘讻驻讬讬转 讛诪讟讛 讻讛谉 讙讚讜诇 讞讬讬讘 讘讻驻讬讬转 讛诪讟讛 注讻"诇. 讜诪讘讜讗专 讚住"诇 讚诪诇讱 讬讜砖讘 注诇 讛讚专讙砖 诪驻谞讬 砖讗讬谞讜 诪讞讜讬讬讘 讘讻驻讬讬转 讛诪讟讛, 诪砖讗"讻 讻讛"讙 讬讜砖讘 注诇 讛住驻住诇 诪讗讞专 砖诪讞讜讬讬讘 讘讻驻讬讬转 讛诪讟讛. 讜谞专讗讛 讚住"诇 讚讬住讜讚 讛讚讬谉 讚讻驻讬讬转 讛诪讟讛 讛讜讗 砖讗住讜专 诇讗讘诇 诇讬砖讘 注诇 讛诪讟讛 砖讗讬谞讛 讻驻讜讬讛 讗讘诇 讗讬谉 讚讬谉 砖爪专讬讱 讛讗讘诇 诇讬砖讘 注诇 讛拽专拽注 讗讜 注诇 讚讘专 砖讗讬谉 讚专讻讜 诇砖讘转 注诇讬讜 讻诇 讛砖谞讛, 讜讻讛"讙 讬讜砖讘 注诇 讛住驻住诇 诪砖讜诐 讚讞讬讬讘 讘讻驻讬讬转 讛诪讟讛 讜注"讻 讗住讜专 诇讜 诇砖讘转 注诇 讛诪讟讛, 讗讜诇诐 讗讬谉 讚讬谉 砖讗住讜专 诇讗讘诇 诇砖讘转 注诇 讻住讗 专讙讬诇 砖讬讜砖讘 注诇讬讜 讘讻诇 讛砖谞讛. 诪砖讗"讻 诪诇讱 讬讜砖讘 注诇 讛讚专讙砖 讚讛讬讬谞讜 诪讟讛 砖讗讬谞讛 讻驻讜讬讛 诪砖讜诐 讚讗讬谞讜 讞讬讬讘 讘讻驻讬讬转 讛诪讟讛. 讜诪诇讱 讬讜砖讘 注诇 讛讚专讙砖 讻讚讬 诇讛专讗讜转 砖讗讬谞讜 讞讬讬讘 讘讻驻讬讬转 讛诪讟讛, 诪砖讗"讻 讻讛"讙 讚讞讬讬讘 讘讻驻讬讬转 讛诪讟讛 讗住讜专 诇讜 诇砖讘转 注诇 讛讚专讙砖 讗讘诇 讗讬谉 讗讬住讜专 诇讬砖讘 注诇 讛住驻住诇 砖讛讜讗 讻住讗 砖讚专讻讜 诇砖讘转 注诇讬讜 讘讻诇 讛砖谞讛. 讜诪讘讜讗专 讚讛专诪"讛 讜讛专"讞 住"诇 讚讻讛"讙 讞讬讬讘 讘谞讬讛讜讙讬 讗讘讬诇讜转 (讜讻砖讬讟转 讛专诪讘"诐 驻"讝 诪讛诇' 讗讘诇 讛"讜), 讜讚诇讗 讻诪砖诪注讜转 讛讙诪' 讘诪讜"拽 (讚祝 讬讚:).
讗诪谞诐 讬转讻谉 诇讚讞讜转 讚讗祝 讛专诪"讛 讜讛专"讞 住"诇 讗诇讬讘讗 讚讛讬专讜砖诇诪讬 讚讻讛"讙 讗讬谞讜 诪讞讜讬讬讘 讘谞讬讛讜讙讬 讗讘讬诇讜转, 讜讞诇 讘讜 专拽 讞诇讜转 砖诐 讗讘诇 讘讙讘专讗. 讗诪谞诐 讛专诪"讛 讜讛专"讞 住讜讘专讬诐 讚讬住讜讚 讚讬谉 讻驻讬讬转 讛诪讟讛 讗讬谞讜 诪谞讬讛讜讙讬 讗讘讬诇讜转 讗诇讗 讛讜讬 讚讬谉 讘砖诐 讗讘诇 砖讘讙讘专讗. 讚注讬讬谉 讘专诪讘"诐 (驻"讚 诪讛诇' 讗讘诇 讛"讟) 砖讻转讘 讜讝"诇 讛讗讘诇 讘讬讜诐 专讗砖讜谉 讘诇讘讚 讗住讜专 诇讛谞讬讞 转驻讬诇讬谉 讜诇讗讻讜诇 诪砖诇讜, 讜讞讬讬讘 诇讬砖讘 注诇 诪讟讛 讻驻讜讬讛, 讜讘砖讗专 讬诪讬 讛讗讘诇 诪讜转专 诇讜 诇讗讻讜诇 诪砖诇讜 讜诇讬砖讘 注诇 讙讘讬 诪驻抓 讗讜 拽专拽注, 讜诪谞讬讞 转驻讬诇讬谉 讜讻讜' 注讻"诇. 讜注讬讬谉 讘专诪讘"诐 (驻"讛 诪讛诇' 讗讘诇 讛讬"讞) 讜讝"诇 讜讞讬讬讘 诇讻驻讜转 讛诪讟讛 讻诇 砖讘注讛, 讜诇讗 诪讟转讜 讘诇讘讚 讛讜讗 讻讜驻讛 讗诇讗 讻诇 讛诪讟讜转 砖讬砖 诇讜 讘转讜讱 讘讬转讜 讛讜讗 讻讜驻讛 讗驻讬诇讜 注砖专 诪讟讜转 讘注砖专讛 讘转讬诐 讜讘注砖专 注讬讬专讜转 讞讬讬讘 诇讻驻讜转 讗转 讻讜诇谉, 讜讗驻讬诇讜 讞诪砖讛 讗讞讬诐 讜诪转 讗讞讚 诪讛谉 讻讜诇谉 讻讜驻讬谉 讗转 诪讟讜转讬讛谉, 讛诪讟讛 讛诪讬讜讞讚转 诇讻诇讬诐 讗讜 诇诪注讜转 讗讬谞讜 爪专讬讱 诇讻驻讜转讛, 讚专讙砖 讗讬谞讜 爪专讬讱 诇讻驻讜转讜 讗诇讗 诪转讬专 讗转 拽专讘讬讟讬讜 讜讛讜讗 谞讜驻诇 诪讗诇讬讜, 诪讟讛 砖谞拽诇讬讟讬讛 讬讜爪讗讬谉 诪诪谞讛 砖讛专讬 讗讬 讗驻砖专 诇讛驻讻讛 讝讜拽驻讛 讜讚讬讜, 讛驻讱 讻诇 诪讟讜转讬讜 讜讛讬讛 讛讜讗 讬砖谉 注诇 讙讘讬 诪讟讜转 讗讞专讬诐 讗讜 注诇 讙讘讬 讻住讗 讗讜 注诇 讙讘讬 讗专讜谉 讗讜 注诇 讙讘讬 拽专拽注 诇讗 讬爪讗 讬讚讬 讞讜讘转讜 讗诇讗 讬砖谉 注诇 讙讘讬 讛诪讟讛 讛讻驻讜讬讛 注讻"诇. 讜讬砖 诇讚拽讚拽 讚讘驻"讚 讻转讘 讛专诪讘"诐 "讜讞讬讬讘 诇讬砖讘 注诇 诪讟讛 讻驻讜讬讛", 讜讗讬诇讜 讘驻"讛 讻砖讛讘讬讗 讛专诪讘"诐 讗转 讚讬谉 讻驻讬讬转 讛诪讟讛 讛专诪讘"诐 讗讬谞讜 诪讝讻讬专 讚讬谉 讬砖讬讘讛 注诇 诪讟讛 讻驻讜讬讛 讗讜 讗讬住讜专 讬砖讬讘讛 注诇 诪讟讛 砖讗讬谞讛 讻驻讜讬讛 讗诇讗 专拽 讚爪专讬讱 诇讬砖讜谉 注诇 诪讟讛 讻驻讜讬讛, 讜爪"注.171 讜讬"诇 讚诪砖"讻 讛专诪讘"诐 (讘驻"讚 讛"讟) 讛讜讬 讚讬谉 诪住讜讬诐 讘讬讜诐 专讗砖讜谉 讚讗讘诇讜转 讚讞讬讬讘 讛讗讘诇 诇讬砖讘 注诇 诪讟讛 讻驻讜讬讛, 讜讚讜诪讛 诇砖讗专 讛讚讬谞讬诐 砖讛讘讬讗 讛专诪讘"诐 砖诐 讚讗住讜专 诇讗讘诇 诇讛谞讬讞 转驻讬诇讬谉 讜诇讗讻讜诇 诪砖诇讜 讚讛诐 讚讬谞讬诐 砖讞诇讬谉 讘讬讜诐 专讗砖讜谉 砖诇 讗讘讬诇讜转 讘诇讘讚, 讜讛谉 讞诇讬谉 诪讞诪转 讞诇讜转 砖诐 讗讘诇 讘讙讘专讗, 讜讗讬谞诐 讚讬谞讬诐 砖诇 谞讬讛讜讙讬 讗讘讬诇讜转 讚讝' 讬诪讬 讗讘讬诇讜转. 讜讛讜讗 诪砖讜诐 讚讞诇 讞诇讜转 砖诐 诪住讜讬诐 砖诇 讗讘诇 讚讬讜诐 专讗砖讜谉 讘讙讘专讗 讚讗讘诇 讘讬讜诐 讗' 砖诇 讗讘讬诇讜转 讛诪讞讬讬讘 住注讜讚转 讛讘专讗讛 讜讬砖讬讘讛 注诇 诪讟讛 讻驻讜讬讛, 讜讛讗讜住专 讘转驻讬诇讬谉. 讜讛讱 讚讬谉 砖诇 讻驻讬讬转 讛诪讟讛 讘讬讜诐 讗' 砖诇 讗讘讬诇讜转 讛讜讬 讚讬谉 诪住讜讬诐 讘驻谞"注 讜讗讬谞讜 诪讚讬谉 讻驻讬讬转 讛诪讟讛 讚讻诇 砖讘注讛, 讚讘讬讜诐 讗' 诇讗讘讬诇讜转 讞讬讬讘 讛讗讘诇 诇讬砖讘 注诇 诪讟讛 讻驻讜讬讛 诪砖讗"讻 讘砖讗专 讬诪讬 讗讘讬诇讜转 讗讬谉 讚讬谉 砖爪专讬讱 诇讬砖讘 注诇 诪讟讛 讻驻讜讬讛. 讜诇驻讬"讝 讬转讻谉 讚讛专诪"讛 住讜讘专 讚讗讬谉 讻讛"讙 谞讜讛讙 讚讬谞讬 讗讘讬诇讜转 (讜讚诇讗 讻讛专诪讘"诐) 讜讛讗 讚讗讬谞讜 讬讜砖讘 注诇 诪讟讛 砖讗讬谞讛 讻驻讜讬讛 讛讜讗 诪砖讜诐 讚讞诇 注诇讬讜 讞诇讜转 砖诐 讗讘诇 讘讙讘专讗, 讜讘讬讜诐 专讗砖讜谉 诇讗讘讬诇讜转 讞诇 讚讬谉 讬砖讬讘讛 注诇 诪讟讛 讻驻讜讬讛 诪讚讬谉 砖诐 讗讘诇 砖讘讙讘专讗, 讜讬砖讬讘讛 注诇 讛住驻住诇 讞砖讬讘 讬砖讬讘讛 注诇 诪讟讛 讻驻讜讬讛.
讜讚专讱 讗讙讘 讬砖 诇讛注讬专 讚诇驻讬诪砖"谞 讚讘讬讜诐 专讗砖讜谉 讞诇讬谉 讚讬谞讬 讗讘讬诇讜转 诪讬讜讞讚讬诐 诪讞诪转 讞诇讜转 砖诐 讗讘诇 讘讙讘专讗 讜诇讗 诪讚讬谉 谞讬讛讜讙讬 讗讘讬诇讜转 讚讻诇 讝', 讜讗讬住讜专 诇讘讬砖转 转驻讬诇讬谉 讘讬讜诐 专讗砖讜谉 讚讗讘讬诇讜转 讛讬讬谞讜 诪讞诪转 讞诇讜转 砖诐 讗讘诇 讘讙讘专讗, 讗"讻 诪讬 砖诪转 诇讜 诪转 讘讞讜讛"诪 诇讗 讬谞讬讞 转驻讬诇讬谉 讘讬讜诐 专讗砖讜谉 讚讗注"驻 砖讘讞讜讛"诪 诇讬讻讗 谞讬讛讜讙讬 讗讘讬诇讜转 诪"诪 讞诇 讞诇讜转 砖诐 讗讘诇 讘讙讘专讗 讗祝 讘讞讜讛"诪, 讜讗讬住讜专 讛谞讞转 转驻讬诇讬谉 讗讬谞讜 诪谞讬讛讜讙讬 讗讘讬诇讜转 讗诇讗 诪讞诪转 讞诇讜转 砖诐 讗讘诇 讘讙讘专讗.172
讜注讬讬谉 讘转讜住' 诪住' 诪讜"拽 (讚祝 讻讝. 讚"讛 诪谉 讛诪谞讞讛) 砖讻转讘讜 讜讝"诇 谞专讗讛 诇讬 讚诪讻讗谉 住诪讻讜 砖诇讗 诇讬砖讘 注"讙 讻住讗 讜住驻住诇 讗祝 注诇 驻讬 砖讗讬谉 专讗讬讛 讙诪讜专讛 讚砖讗谞讬 诪讟讛 讛讜讗讬诇 讜爪专讬讱 讻驻讬讬讛 讜诇讗 诪爪讬谞讜 讻驻讬讬讛 讘讻住讗 讜住驻住诇 注讻"诇. 讜诪讘讜讗专 讚转讜住' 住"诇 讚讬砖讬讘讛 注诇 诪讟讛 砖讗讬谞讛 讻驻讜讬讛 讗住讜专 诪注讬拽专 讛讚讬谉 讜讞诇 讗讬住讜专 讬砖讬讘讛 注诇 讚讘专 砖讟注讜谉 讻驻讬讬讛, 讜诪讝讛 住诪讻讜 讜谞讛讙讜 砖诇讗 诇讬砖讘 注诇 讛讻住讗 讗讜 讛住驻住诇 讗注"驻 砖讗讬谞谉 讟注讜谞讬诐 讻驻讬讬讛. 讜诪砖诪注 讚转讜住' 住"诇 讚讚讬谉 讝讛 砖诇讗 诇砖讘转 注诇 讻住讗 讜住驻住诇 讛讜讬 诪谞讛讙 讘注诇诪讗 讜讗讬谞讜 讗讬住讜专 诪注讬拽专讗 讚讚讬谞讗. 讜诇讚讘专讬讛诐 谞讬讞讗 讛讗 讚讻讛"讙 讬讜砖讘 注诇 讛住驻住诇, 讚讗驻讬诇讜 讗讬 谞讬诪讗 讚讞诇讬谉 谞讬讛讜讙讬 讗讘讬诇讜转 讘讻讛"讙 诪"诪 诪讜转专 诇讜 诇讬砖讘 注"讙 住驻住诇 诪讻讬讜谉 讚诇讬讻讗 讗讬住讜专 讬砖讬讘讛 注诇 住驻住诇 诪注讬拽专 讛讚讬谉 讗祝 诇砖讗专 讗讘诇讬诐 讚专拽 讞诇 讗讬住讜专 讬砖讬讘讛 讘讚讘专 讛讟注讜谉 讻驻讬讬讛. 讗诪谞诐 爪"注 诇驻讬"讝 诪讚讜注 诪诇讱 讬讜砖讘 注诇 讛讚专讙砖 讜诇讗 注诇 讛住驻住诇 讻诪讜 讻讛"讙. 讜爪"诇 讚讛讟注诐 砖诪诇讱 讬讜砖讘 注诇 讛讚专讙砖 讛讜讗 诪砖讜诐 讻讘讜讚讜 讻讚讬 诇讛专讗讜转 砖讗讬谉 讛诪诇讱 诪讞讜讬讬讘 讘讻驻讬讬转 讛诪讟讛.
170 讜讗诪专 专讘讬谞讜 讝爪"诇 讚诪讻讗谉 讬砖 诇讛注讬专 注诇 诪讛 砖谞讜讛讙讬诐 砖讗讘诇 讬讜砖讘 注诇 讻住讗 谞诪讜讱 砖讛讜讗 住诪讜讱 讙' 讟驻讞讬诐 诇拽专拽注, 讚诪专砖"讬 讜讛专诪讘"诐 诪讘讜讗专 砖讗讬谉 拽驻讬讚讗 砖讗讘诇 讬砖讘 注诇 讛拽专拽注 讗诇讗 专拽 讚讬砖谞讛 诇砖讘转 注诇 讚讘专 砖讗讬谉 讚专讻讜 诇砖讘转 注诇讬讜 讘讻诇 讛砖谞讛 讜讻讙讜谉 讚专讙砖 砖讗讬谞讜 诪讬讜讞讚 诇讬砖讬讘讛 讗诇讗 诇诪讝诇 讛讘讬转.
171 讜诪砖"讻 讛专诪讘"诐 (驻"讛 诪讛诇' 讗讘诇 讛讬"讝) 讜讝"诇 讜诪谞讬谉 砖讗讬谉 讛讗讘诇 讬讜砖讘 注诇 讛诪讟讛, 砖谞讗诪专 讜讬拽诐 讛诪诇讱 讜讬拽专注 讗转 讘讙讚讬讜 讜讬砖讻讘 讗专爪讛 注讻"诇, 讬"诇 讚讝讛 讚讬谉 诪住讜讬诐 砖爪专讬讱 诇讬砖讘 注诇 讛拽专拽注 讚讛专讬 讛专诪讘"诐 诇讗 讞讬诇拽 讻讗谉 讘讬谉 诪讟讛 讻驻讜讬讛 诇诪讟讛 砖讗讬谞讛 讻驻讜讬讛 讜诪砖诪注 讚住"诇 讚讗讬谞讜 讬讜砖讘 讗祝 注诇 诪讟讛 讻驻讜讬讛.
172 讜注讬讬谉 讘诪讙"讗 住讬诪谉 转拽诪"讞 住"拽 讛', 讜讘专砖讬诪讜转 砖讬注讜专讬诐 诇诪住' 讘专讻讜转 讚祝 讬讗. 讘注谞讬谉 讞诇讜转 砖诐 讗讘诇 讘讙讘专讗 (注诪' 拽"讘).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

